Šta se krije iza sukoba Lukašenka i Putina? Da li Belorusija planira da okrene leđa Rusiji i prestroji se ka Zapadu..? | WebTribune\nHome IZBOR Šta se krije iza sukoba Lukašenka i Putina? Da li Belorusija planira da okrene leđa Rusiji i prestroji se ka Zapadu..?\nBeloruski predsednik, Aleksandar Lukašenko, nije prisustvovao poslednjem sastanku Evroazijskog ekonomskog saveza, i Rusija je naredila nove granične kontrole na granici Belorusije.\nZvaničnici u Moskvi su 2. februara sprečili izveštaje da Minsk planira da se povuče iz Evroazijskog ekonomskog saveza (EES), Organizacije Ugovora o kolektivnoj bezbednosti (ODKB), pa čak i državne zajednice Rusije i Belorusije nakon što je što je ruski internet informativni servis kontroverzno tvrdio da je u toku opšti razvod.\n“Nadamo se da kolaps EES-a nije realan“, rekao je za Gazeta.ru portparol Kremlja Dmitrij Peskov, kao odgovor na izveštaj Regnum novinske agencije. Međutim, beloruski izaslanik za Rusiju, Igor Petrišenko, je naglasio da je njegova zemlja bila i ostaće aktivan učesnik državne zajednice i obe integracijske organizacije.\nMoskva ne bi iznosila “glasne izjave“ o beloruskim pripremama za izlazak iz grupacije bivših sovjetskih republika, citirao je Regnum neidentifikovani izvor u ruskoj prestonici. Bez obzira na odluke rukovodstva, Beloruse će Rusija uvek smatrati bratskim narodom, dodao je taj izvor.\nMeđutim, reputacija Regnuma je brzo dovela u pitanje izveštaj. U decembru su tri pro-ruska blogera privedena u Belorusiji zbog podsticanja etničke mržnje u svojim tekstovima, uključujući i saradnika Regnuma. Rusko ministarstvo inostranih poslova je takođe kritikovalo anti-belorusko gledište ranijih izveštaja.\nBez obzira na to, očekuje se da predsednici Vladimir Putin i Aleksandar Lukašenko lično razgovaraju o pogoršanju bilateralnih odnosa, što će sigurno biti napet sastanak. Njihov susret je privremeno određen za prvu polovinu februara, izvestio je “Ekho Moskvy” radio. Nakon što Lukašenko nije prisustvovao sastanku EES lidera u decembru, učešće Belorusije u ovoj i drugim zajedničkim organizacijama će verovatno biti visoko na dnevnom redu razgovora.\nBelorusija je bila jedan od članova osnivača EES-a, koji takođe za članove ima Rusiju, Kazahstan, Jermeniju i Kirgistan, a stupio je na snagu 1. januara 2015. godine. Republika se pridružila Organizaciji Ugovora o kolektivnoj bezbednosti 1993. godine, godinu dana nakon što je osnovana od strane Rusije, Jermenije, Kazahstana, Kirgistana, Tadžikistana i Uzbekistana. Sporazum o državnoj zajednici Rusije i Belorusije je stupio na snagu 2000. godine.\nDuboko u dugovima i veoma zavisna od dobre volje Rusije, Belorusija se poslednjih meseci okrenula poboljšanju odnosa sa EU. Ona je ohrabrena uklanjanjem većine sankcija protiv nje početkom 2016. godine, nakon što je Lukašenko oslobodio svoje političke protivnike iz zatvora prethodnog leta. Međutim, napori Minska da se približi Zapadu se ne slažu sa Moskvom.\nNa čelu trenutnih tenzija je rusko insistiranje da Belorusija plati ekvivalent od 550 miliona dolara za prethodne isporuke prirodnog gasa. “Nastavljamo razgovore, nema napretka, argumenti ostaju nepromenjeni“, rekao je zamenik ruskog premijera Arkadij Dvorkovič 28. januara. “Opcije za nagodbu se menjaju, ali još uvek nismo našli one koje su prihvatljive za obe strane.“\nOdluka Minska da odobri petodnevno bezvizno putovanje za 80 zemalja počevši od 12. februara je takođe iziritiralo Moskvu, koja je zabrinuta da bi građani trećih zemalja mogl iskoristiti izmenjena pravila za ulazak na rusku teritoriju preko većinom nekontrolisanih granica.\nDok Moskva govori da je odluka unutrašnja stvar Minska, nove ruske granične kontrole stupaju na snagu ovog meseca. Šef Federalne službe bezbednosti (FSB) Aleksandar Bortnikov je izdao direktive da se podese granične zone u ruskim regionia Smolensk, Brjansk i Pskov, koji se svi graniče sa Belorusijom, izvestio je TASS.\nOva mera može biti izazvana namerom Rusije da bolje kontroliše građane Ukrajine koji dolaze u zemlju preko Belorusije, prokomentarisao je “Kommersant daily”, mada se belorusko uvođenje bezviznog ulaska smatra direktnim uzrokom pooštravanja kontrola.


Navijaci u Madridu\nU prestonici Španije je i naš novinar, koji vam prenosi deo atmosfere u ovom tromilionskom gradu.\nSUDIJE OSTAJU BEZ “SLOBODNOG UVERENJA” - UEFA uvodi VAR tehnologiju u Ligi šampiona!\nEvropska fudbalska unija (UEFA) potvrdila je da će od sledeće sezone biti korišćena VAR tehnologija u Ligi šampiona. UEFA je istakla da kreće sa implementacijom video-tehnologije u takmičenjima pod njenim okvirima i da će se to desiti od sezone 2019/2020.\nPre tačno 28 godina, na ovaj dan, 24. aprila 1991, Crvena zvezda je izborila istorijski plasman u finale Kupa šampiona. Titula klupskog prvaka Evrope, osvojena u Bariju protiv Olimpika iz Marselja, ne bi bila moguća da nije savladana prethodna prepreka. Moćni Bajern iz Minhena. A savladan je u dvomeču čiji će revanš pristalice crveno-belih prepričavati generacijama.\nZVEZDA BAJERNA U NEVERICI Ovako je Levandovski reagovao na fudbalsku magiju Novaka Đokovića /VIDEO/\nNapadač minehnskog Bajerna Robert Levandovski ostao je zatečen kada je video šta, u fudbalskom smislu, sa teniskom lopticom može Novak Đoković.


"Oficiri su tog dana rekli da će me silovati. Znam da su to činili i drugima prije mene. Nije bilo izlaza. Ako je te večeri bio moj red, šta bi trebalo da učinim", izjavio je Šamsutdinov.\n"Žao mi je, nisam imao izbora. Ili će me ubiti ili ću ih ubiti", poslao je poruku svom ocu putem ruskih medija.\nU međuvremenu, vođa grupe "Ruski oficiri" izjavio je da nema sistematskog uznemiravanja vojske i optužio nasilne video igre na Šamsutdinov čin. Ruski ministar odbrane Sergej Šojgu takođe tvrdi da nasilje više nije sistemski problem u ruskoj vojsci: "Nema mjesta za maltretiranje u vojsci", izjavio je.\nMeđutim, "Guardian" javlja da je lokalni portal "72.ru" objavio da je komandant baze tražio novac od vojnika, tjerao ih da budu budni danima i zlostavljao mlade vojnike na razne načine.\nSestra ubijene Bisere Šemović (44): "Svi smo znali da je imala problema, ali uprkos tome ona je..."\nNakon 67 godina pogubljena je prva žena u SAD: Obje priče o njoj su jako teške...


Sve lekcije>\tGrafičke mašine>\nOsnovna podela grafičkih mašina\nOpšte je poznato da je savremena grafička proizvodnja započela sa pojavom prvih grafičkih mašina. Pojavu i masovnu upotrebu grafičkih mašina uslovila su dva važna zahteva koja su se postavila pred grafičku proizvodnju – jednoobraznost grafičkih proizvoda i potreba za većom produktivnošću. Tako se danas, u procesima savremene štampe, mašine koriste gotovo u svim fazama izrade grafičkog proizvoda.\nKao što se grafička proizvodnja deli u tri osnovne faze (pripremu za štampu, štampu i doradu), tako se i grafičke mašine mogu podeliti na sledeći način:\nmašine u pripremi ( teži se tome da se štamparska forma dobija direktno iz računara, kao na primer u sistemima CTPlate )\nmašine u samoj štampi – štamparske mašine (gde dolazi do stvaranja otiska) i\nmašine u grafičkoj doradi (knjigovezačka, kartonažerska, prerada papira).\nPoznato je da se štamparski procesi bitno razlikuju jedni od drugih u zavisnosti od toga koja se tehnika štampe primenjuje. Samim tim postoje i velike razlike među mašinama koje se koriste u samom štamparskom procesu. Podela među štamparskim mašinama je relativno složena jer nije moguće sve mašine podeliti na jedan način. Štamparske mašine u suštini se dele na više načina i to: prema vrsti štampe, načinu ulaganja, broja boja koje se nanose u jednom prolazu, prema formatu, prema konstrukciji uređaja za ostvarivanje pritiska, prema kvalitetu štampe, prema rasporedu osnovnih sklopova i sistema itd.\nmašine za visoku štampu (u poslednje vreme najčešće za flekso-štampu),\nmašine za ravnu (ofset) štampu,\nmašine za duboku štampu,\nmašine za sito štampu i\nmašine za digitalnu štampu.\nPrema broju štamparskih boja koje se nanose u toku jednog prolaza kroz mašinu, postoje jednobojne i višebojne mašine koje mogu da štampaju jednostrano ili obostrano, a sto se obeležava karakterističnim oznakama tipa 2/2, 3/1,4/0.\nPrema vrsti ulaganja, mašine se dele na tabačne i mašine koje štampaju iz rolne (često se nazivaju "rotacije").\nPrema rasporedu osnovnih sklopova i sistema, mašine mogu biti parterne (svi elementi (na istom nivou) ili spratne (npr. toranjskog tipa).\nPrema kvalitetu otiska ima više podela, npr. mašine za komercijalnu štampu i mašine za novinsku štampu i sl.\nPrema konstrukciji uređaja za ostvarivanje pritiska mašine mogu biti zaklopne, cilindrične, rotacione ili beskontaktne (NIP), kod kojih pritisak nije presudan za realizaciju štamparskog procesa.\nPrema maksimalnom formatu koji se može štampati, tabačne mašine se dele na mikro (B3), male (B2), srednje (B1) i velike, a recimo mašine za štampu novena, u zavisnosti od broja strana koje se štampaju istovremeno na jednoj traci papira, mogu biti sa 8 strana, 16 strana, 32 strane i sl.\nKada se govori o nekoj štamparskoj mašini neophodno je da se navede kojim sve grupama pripada u skladu sa napred navedenim podelama kako bi se stekao potpuni uvid o kakvoj štamparskoj mašini se radi. Na primer, tabačna mašina za ravnu ofset štampu, dvobojna 2/0 ili 1/1 u B3 formatu.\nOsnovni sastavni delovi jedne štamparske mašine su:\nuređaj za ulaganje (tabak ili rolna),\nuređaj za štampu (ostvarivanje pritiska),\nuređaj za izlaganje,\nelementi pogona i\nUređaj za ulaganje kod tabačnih mašina trebalo bi da za svaki radni ciklus obezbedi po jedan tabak materijala za štampu umiren i pozicioniran, spreman za ulazak u prvu štamparsku jedinicu preko uređaja za predulaganje. Kod rotacija zadatak uređaja za ulaganje jeste da ravnomerno odmotava rolnu papira, obezbedi potrebnu zategnutost i eventualno omogući zamenu rolni bez prekida proizvodnje.\nUređaj za štampu trebalo bi da omogući realizaciju prve dve osnovne tehnološke operacije štampanja, a to su obojavanje štamparske forme i posredno ili neposredno prelaženje sloja boje sa štamparske forme na materijal za štampu. U sastav štamparske jedinice ulaze elementi za ostvarivanje pritiska, uređaj za boju i kod ravne ofset štampe uređaj za vlaženje.\nUređaj za izlaganje kod tabačnih mašina trebalo bi da obezbedi slaganje odštampanih tabaka i primarno učvršćivanje otiska na materijalu za štampu. Kod rotacija postoji više vrsta uređaja za izlaganje. Odštampana traka papira može da se seče u tabake, savija u sveske ili ponovo namotava u rolnu. U skladu sa tim postoje i različite konstrukcije uređaja za izlaganje.\nSistem komandi obezbeđuje brzo i precizno upravljanje svim sklopovima i sistemima na jednoj štamparskoj mašini od strane operatera koji na njoj radi. Kod savremenih štamparskih mašina postoje duple komande koje su raspoređene u okviru centralnog upravljačkog pulta i na svim važnijim sklopovima i sistemima.\nElementi pogona obuhvataju motore, kompresore i vakuum pumpe, koji obezbeđuju potrebnu mehaničku energiju, vazduh pod pritiskom ili vakuum.\nNoseća konstrukcija ima ulogu da objedini sve elemente štamparske mašine i da prenese na podlogu sva postojeća opterećenja koja se javljaju u toku štampe. Noseća konstrukcija onemogućava nedozvoljena međusobna pomeranja jednih elemenata u odnosu na druge, tj. obezbeđuje neophodnu kompaktnost i krutost štramparske mašine kao celine.\nDoradnih postupaka kojima se grafičkom proizvodu daje konačan, upotrebljiv oblik ima veoma mnogo. Veliki broj doradnih operacija može da se uradi i ručno, uz upotrebu ručnih alata, međutim, kada je potrebno određeni proizvod uraditi u većim serijama uz zahtev da su svi primerci istog kvaliteta, neophodno je da se za njihovu izradu primene mašine. Danas postoji veliki broj različitih doradnih mašina za pojedine faze u izradi grafičkog proizvoda, kao što postoji i velika raznovrsnost doradnih operacija koje bi trebalo obaviti. Često je slučaj da se više pojedinačnih mašina spaja u manje ili veće proizvodne linije tako da se više faza izvodi odjednom, što skraćuje vreme izrade, povećava produktivnost i najčešće podiže kvalitet posmatran za ceo tiraž. Osnovni doradni postupci koji se primenjuju u knjigovezačkoj doradi, ambalažerskoj doradi (kartonaži) i u preradi papira, a za koje su razvijene i specijalne mašine su:\nperforisanje i sl.\nSlika 06.03. Mašina za sečenje Mašina za savijanje\nOsnovne karakteristike savremenih grafičkih mašina\nVisok stepen automatizacije uz široku primenu računarske tehnike, što omogućava:\neliminisanje ili bar minimiziranje uticaja ljudskog faktora u procesu štampe (smanjenje uticaja rukovaoca - poslužioca ), i to najčešće u fazi pripreme mašine za novi posao (postavljanje forme, formati papira, pritisci, zonski raspored u bojaniku i sl),\nkontrolu i praćenje toka rada mašine i njenog stanja tokom štampe (npr. kontrola otiska, automatska korekcija zadatih parametara mašine, praćenje količine boje, signalizacija potrebe za zamenu rolne, stanje sredstva za vlaženje),\nsignalizaciju pojave otkaza (sa lokacijom gde se desio i šifrom kojoj grupi otkaza pripada), memorisanje parametara za podešavanje mašine kod poslova koji se ponavljaju, brz prelazak mašine sa jednog radnog naloga na sledeći.\nVisoka produktivnost, koja bi istovremeno trebalo da zadovolji tri najvažnija parametra štampe: kvalitet, cenu i vreme potrebno za štampu (brzinu štampe).\nPrimera radi, savremene visokoproduktivne mašine omogućavaju štampanje tabaka sa 64 strane B5 formata neke knjige u jednom prolazu, a rotacije postižu brzinu kretanja trake kroz mašinu od oko 15 m/s.\nServisabilnost, odnosno mogućnost održavanja mašine u tehnički ispravnom stanju. Ovde je od posebnog značaja brzo i tačno detektovanje i otkaza na mašini, i što brže otklanjanje touočenog otkaza (s obzirom na da se pri zastoju mašine proizvode gubici, sto je najnepovoljnije stanje za svaku štampariju). Takođe bi trebalo istaći i TELESUPPORT opciju (podrške na daljinu koja je posebno značajna kod npr. novinske štampe – linkom se povezuje mašina sa centrom za održavanje u sedištu proizvođača koji može da testira mašinu, konstatuje otkaz i eventualno pošalje rezervni deo sa uputstvom za zamenu).\nDigitalni radni procesi, koji omogućavaju praćenje_i upravljanje proizvodnjom, repromaterijalom i radnorn snagom pomoću računara. Odavde dalje proizlazi mogućnost kompletne ANALIZE poslovanja jedne štamparije, kao i mogućnost PLANIRANJA budućih poslova, s obzirom na to da se svi relevantni podaci o procesu štampe nalaze u memoriji računara zajedno sa softverskim alatima za njihovu obradu. Ovo znatno olakšava organizaciju i upravljanje štamparijom, pošto se iz prethodnih analiza poslovanja dobijaju podaci o potrošnji materijala, utrošku energije, broju radnih sati svake mašine, zatim podaci o eventualnim zastojima i njihovoj analizi itd. Ovde bi trebalo naglasiti da su informacije dobijene na ovaj način apsolutno verne i da odražavaju pravo stanje stvari, s obzirom na to da su obrađene od strane računara. Danas se za upravljanje grafičkim mašinama najviše koriste tri softverska sistema CP 2000, PECOM i OPERA, koje su razvili najpoznatiji svetski proizvodači štamparskih mašina Heidelberg, MAN Roland i KBA. Digitalni radni procesi, u kojima računar upravlja mašinom tokom proizvodnje, podrazumevaju da konkretna mašina ima mogućnost prihvatanja digitalnih podataka na ulazu, kao i mogućnost mrežnog povezivanja.\nStabilnost u tiražu, što podrazumeva jednoobraznost svih otisaka i održavanje zahtevanog kvaliteta otiska od početka do kraja štampanja, odnosno od prvog do poslednjeg otiska.\nDakle, grafička mašina, više nego ostali elementi potrebni za štampu, danas mora da prati i da se prilagođava savremenim tehničko-tehnološkim tokovima, a prvenstveno razvoju i mogućnostima računarske tehnike. Tokom jedne smene mašina nekada mora da obavi dva, tri, pa i više potpuno različitih radnih naloga. Mnogi poslovi koji su se mukotrpno i dugo pripremali i radili ručno (npr. podešavanje mašine) sada imaju svoje servo-pogone, kojima se upravlja sa centralnog upravljačkog pulta, pri čemu je od posebnog značaja mogućnost istovremenog obavljanja više složenih operacija. Na primer, svi bojanici na jednoj četvorobojci se istovremeno zonski podešavaju ili svi ofset cilindri na istoj mašini se istovremeno čiste od tragova prethodnog posla i sl.\nSlika 06.04 Savremene mašine u štamparskim procesima: prepress štampač, rotaciona mašina za sito štampu, automatski sekač.\nGrafičke mašine 1\nGrafičke mašine 2\nGrafičke mašine 3


Toyota Yaris 1.0 16v VVT-i vs Renault Clio 1.2 16V - AutoManijak\nPOČETNA strana / Poređenje / Toyota Yaris 1.0 16v VVT-i vs Renault Clio 1.2 16V\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju gradski automobil i koriste oblik karoserije hečbek sa 5 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Daihatsu, 3-cilindrični agregat sa 12 ventila i 69ks , dok je drugi 4-cilindrični agregat sa 16 ventila i 75ks koji potpisuje Renault.\nPočetna tačka bi ovde mogli biti rezultati Euro NCAP (European New Car Assessment Programme) testiranja kome su, srećom, bili podvrgnuti i jedan i drugi automobil, pri čemu je i jednom i drugom dodeljen podjednak broj zvezdica za bezbednost. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju gradski automobil, što u principu znači ne tako dobru poziciju po pitanju bezbednosti, ali ta činjenica ne ističe ni jedan od ova dva automobila. Nasuprot tome, kada je u pitanju težina vozila čiji uticaj nije zanemarljiv, francuski automobil nudi popriličnu razliku od 10% više metala.\nNe volim da generalizujem stvari kada je pouzdanost u pitanju, mada izgleda da oba ova brenda imaju slične rezultate, makar na nivou svih modela ukupno. To su rezultati nekih nezavisnih istraživanja, dok posetioci našeg portala pouzdanost marke Toyota vrednuju prosečnom ocenom 4.6, a modele marke Renault u proseku sa 4.2 od 5. Kada posmatramo nezavisna istraživanja jasno je da je model Yaris 39% pouzdaniji od proseka, pri čemu je model Clio 21% manje pouzdan od njega. Osim toga, vozači raznih automobila u koje je ugrađivan motor koji ispod haube skriva japanski automobil u proseku smatraju da on zaslužuje ocenu 4.8, dok je onaj ispod haube konkurenta ostvario ocenu 4.3 od 5.\nRenault je za nijansu agilniji automobil i dostiže 100km/h za 0.6 sekundi manje od svog konkurenta. Pritom ubrzava sve do 170 kilometara na čas, 15km/h više nego što to čini konkurentski automobil. Kada pričamo o štedljivosti stvari deluju prilično slično za oba vozila, trošeći u proseku 5.8 litara goriva na 100 kilometara (49 milja po galonu), u kombinovanom režimu vožnje.\nToyota deluje nešto malo pouzdanije, mada je razlika marginalna. Ipak, najvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, francuski automobil pruža značajno viši nivo bezbednosti, preuzevši na taj način ulogu favorita. Stvari se nastavljaju u istom smeru, jer Renault nudi nešto bolje performanse, taman toliko da kažemo da je brži. To ipak ima svoju cenu, a to je potrošnja goriva... Na kraju, koliko god ja želeo da proglasim pobednika, ovde mi se to čini nemoguće. Bez obzira na to, ne treba zaboraviti da svako ima svoje potrebe i želje, zato pre svega uzmite u obzir ono što smatrate da upravo Vama najviše odgovara. A ja sam tu da pomognem koliko mogu. Takođe, imate priliku da za samo dva minuta saznate koji bi to automobil, kada se sve uzme u obzir, za Vas odabrao Virtuelni savetnik™, između više od 12.000 različitih, koliko naša baza trenutno sadrži.


EU usvaja sporazum o avio saobraćaju u slučaju tvrdog Brexit-a - Aviatica\nEU usvaja sporazum o avio saobraćaju u slučaju tvrdog Brexit-a\nEvropski parlament je predložio sklapanje sporazuma o vazdušnom saobraćaju sa Velikom Britanijom u slučaju da se desi tvrdi Brexit.\nEvropski parlament je odobrio privremeni sporazum koji bi omogućio odvijanje avio saobraćaja između Velike Britanije i Evropske unije u slučaju da ova zemlja napusti Uniju bez prethodno postignutog generalnog sporazuma o izlasku.\nPredloženi sporazum treba da odobri Savet Evropske unije. Ako se to desi, aviokompanije će moći da nastave da posluju kao i do sada bez ikakvih posledica po putnike.\nSporazum će omogućiti aviokompanijama iz Velike Britanije da koriste pravo takozvane Pete slobode na aerodromima unutar EU kao i da bez ikakvih posebnih dozvola koriste vazdušni prostor Unije.\nU Udruženju britanskih turističkih agencija (ABTA) pozdravljaju ovaj potez Evropskog parlamenta, ali ističu da je ipak neophodno postizanje sporazuma o istupanju Velike Britanije iz Unije. Ovaj sporazum može imati samo privremeni karakter i veoma je značajan da se premosti nesigurnost koja postoji za nastupajuću udarnu letnju sezonu, ali bez pravog sporazuma nema trajnog rešenja, smatraju u ABTA.\nU isto vreme sa informacijama o sporazumu o vazdušnom saobraćaju, britanski parlament je glasao protiv izlaska Velike Britanije iz EU ukoliko se ne postigne sporazum. Ovo glasanje, ipak, ne mora ništa da znači, s obzirom da prema važećem zakonu, Velika Britanija može da napusti Uniju 29. marta i bez prethodno postignutog sporazuma. Zbog toga je važno što je predložen ovaj zakon o vazdušnom saobraćaju, jer će on smanjiti strah i nesigurnost kod putnika koji se odražavaju na manji broj prodatih avio karata i turističkih aranžmana.\nBrexitEUsporazumvazdušni saobraćajVelika Britanija


Dukaj- Lundberg: Posvećeni daljoj saradnji sa UN\nObjavljeno: 15.06.2022. • 13:15 Autor: Miistarstvo javne uprave\nMinistar javne uprave, mr Marash Dukaj sastao se danas sa rezidentnim koordinatorom Ujedinjenih nacija u Crnoj Gori, Piterom Lundbergom.\nMinistar Dukaj upoznao je Lundberga sa prioritetima u radu ovog resora i vizijama daljeg unapređenja javne uprave, uključujući i proces digitalizacije.\n“Pred Ministarstvom javne uprave je puno izazova i prioritet je kreiranje strateških pravaca razvoja na planu reforme javne uprave i digitalizacije i uspostavljanje efikasne i transparentne javnu uprave koju karakteriše rast povjerenja građana u njen rad i približavanje standardu i nivou koje imaju zemalje članice EU”, kazao je ministar Dukaj.\nOn se zahvalio na podršci koju je UN u prethodnom periodu pružio i istakao da su veoma značajan partner i podrška na putu reforme i podsjetio da Crna Gora, u cilju poboljšanja dobrog upravljanja i unapređenja demokratskog i digitalnog društva, kroz učešće u radu UN-a i njenih brojnih specijalizovanih agencija i organizacija u UN sistemu, koristi brojne programe podrške za razvoj i saradnju.\nRezidentni koordinator UN je zahvalio na sastanku i čestitao ministru Dukaju imenovanje, ističući značaj njegovog resora za dalji razvoj Crne Gore.\n„Naša saradnja sa Crnom Gorom u prethodnom periodu bila je veoma konstruktivna. Uvjeren sam da ćemo kroz naredni petogodišnji okvir saradnje dodatno učvrstiti partnerstvo i zajednički doprinijeti ubrzanju ostvarivanja Ciljeva održivog razvoja u Crnoj Gori“, kazao je Lundberg.\nSagovornici su iskazali otvorenost za još intenzivniju saradnju na temelju buduće podrške i saradnje.\nministar Marash Dukaj UN Piter Lundberg\nPuna podrška u reformi javne uprave i razvoju digitalne uprave 01.06.2022.\nDukaj-Miler: Saradnja u oblasti digitalizacije 26.05.2022.


Nemački Zeleni za ukidanje kratkih letova - Svet - Dnevni list Danas\nPočetna » Svet » Nemački Zeleni za ukidanje kratkih letova\nAvionski prevoz i borba protiv klimatskih promena\nNemački Zeleni za ukidanje kratkih letova\nS. D.17.05.2021. 20:17\nAnalena Berbok, kandidatkinja nemačkih Zelenih za kancelarku, traži jače oporezivanje avionskih letova i ukidanje kratkih letova, prenosi Dojče vele.\nBerbok, koja ima odlične šanse da postane kancelarka nakon izbora u septembru, za tabloid Bild je rekla da „nije fer da poreskim novcem subvencionišemo kerozin, dok su daleka putovanja železnicom skupa posebno u udarnim terminima“.\nBerliner cajtung je takođe oštar u kritici. List piše da Berbok „podstiče iste strahove kao političari sa krajnje desnice, koji zovu Zelene partijom zabrana. Prema ovom tumačenju, zaštita klime podrazumeva samo odricanja i ništa drugo.“ Analena Berbok, podseća Dojče vele, predvodi listu Zelenih na parlamentarnim izborima u septembru. Prema poslednjim anketama, Zeleni i Demohrišćani uživaju po 25 odsto podrške. Slede Socijaldemokrate (15 odsto), Alternativa za Nemačku i Liberali (po 11 odsto) i Levica (8 odsto).\nAnalena BerbokavionAvionski prevozKlimatske promeneBon\nItalijanska obalska straža danas je spasla više od 100 migranata i izvukla dva tela kada se jedrilica nasukala u južnoj Italiji.\nVlasti u Berlinu zabranile su isticanje ruskih i...\nRusija je danas uvrstila nove kritičare vlasti na spisak...


Naslovna/Politika/Srpska funkcioniše uprkos opstrukcijama i blokadama\n“S ponosom mogu reći da je uprkos opstrukcijama sa kojima se suočila Srpska budžet likvidan i da je stanje u budžetu više nego dobro. To pokazuje da smo sve obaveze kao što su plate, penzije, socijalna davanja i podsticaji uredno izmirivali. Čak smo i neke obaveze iz prethodnog perioda uredno izmirivali, iako smo ove godine povećavali plate prosvjetnih radnika, uniformisane i sudske policije, kao i u zdravstvu”, rekao je Višković.\n“Već dvije godine blokirano je oko 200 miliona KM za investicije u ‘Elektroprenosu BiH’, a od toga 42 odsto pripada Srpskoj. U Savjetu ministara i Parlamentarnoj skupštini BiH blokirane su investicije za vodovode, kanalizaciju, putnu infrastrukturu… Zbog toga žalim, jer da smo sve to imali u opticaju naši pokazatelji bi bili još bolji”, istakao je Višković.\n“Zahvaljaujući našoj privredi i mjerama koje smo provodili sa poslovnom zajednicom i sindikatom došli smo u poziciju da imamo najveći broj zaposlenih u Srpskoj od kada se taj pokazatelj mjeri. Pokrivenost uvoza izvozom je 76 odsto. Prosječna plata za oktobar iznosila je 910 KM i prvi put dostigla nivo FBiH”, rekao je Višković za RTRS.\n“Privredne subjekte koji investiraju u nove tehnologije i opremu za taj iznos smo oslobodili plaćanja poreza”, dodao je Višković.\n“Imamo za 50 milona KM manje kreditno zaduženje nego što je bilo u 2019. godini, a vraćamo 40 milona KM više kredita nego što se zadužujemo”, rekao je Višković.\n“Ta sredstva će biti obezbijeđena u budžetu i naši radnici i penzioneri ne treba da brinu”, rekao je Višković.\n“To će biti praksa i u narednim godinama. Na taj način Srpska želi da zadrži mladost i one najbolje jer su oni stub razvoja i budćnost Srpske”, naglasio je Višković.\n“Riješene su stotine zahtjeva i u skladu sa mogućnostima pomoć je upućena onima kojima je bila neophodna. Čuo sam za slučaj porodice na Sokocu sa petoro djece, razgovarao sam sa saradnicima i stupićemo u kontakt sa njima kako bi im Vlada pomogla i bio riješen njihov problem”, rekao je Višković.\n“To je veoma važna akcija jer će novac biti uložen u rješavanje životnih pitanja djece sa posebnim potrebama. Svi treba da učestvuju u humanitarnim akcijama jer smo kao narod poznati po tome da smo i u teškim vremenima spremni da budemo solidarni”, istakao je Višković.\nAkcija BiH budžet FBIH investicije Mladost novac penzija penzije penzioneri Plata plate podsticaji Prosječna plata radna mjesta radnici rebalans budžeta Savjet ministara zaduženje zakon


Naslovnica Sjeverni Sandžak Novi Pazar Održan Mini sajam “Start up” kompanija\nU okviru Projekta razvoja privatnog sektora danas je u Novom Pazaru održan Mini sajam “Start up” kompanija za korisnike i firme koji su dobili bespovratna sredstva za nabavku mašina i opreme za rad.\nOsnovni cilj ovog projekta je unapređenje razvoja sektora malih i srednjih preduzeća u 12 opština južne i jugozapadne Srbije.\nGradonačelnik Novog Pazara Nihat Biševac rekao je novinarima da je zahvaljujući ovom projektu 122 privrednika iz Novog Pazara, Sjenice i Tutina dobilo bespovratnu pomoć.\n“Ova pomoć ima još veći značaj ako uzmemo u obzir da su ova područja nerazvijena i da do sada nije bilo stranih investicija. Naš grad će i u narednom periodu zahvaljujući podršci Vlade Srbije i donatora nastaviti da unapređuje razvoj mikro,malih i srednjih preduzeća na ovom području”, rekao je Biševac.\nSamir Kačapor direktor Regionalne razvojne agencije Sandžaka SEDA koja je jedna od partnera na ovom projektu istakao je da ovaj projekat nudi konkretnu podršku privrednicima koji su započeli sopstveni biznis.\n“Svaka od tih kompanija je zahvaljujući projektu zaposlila makar jednu osobu a nadamo se da će u budućnosti zaposliti više od pet ljudi. To su firme koje će sigurno raditi i one nisu otvorene samo radi korišćenja sredstava, a mi smo ponosni što smo na neki način doprineli dobroj realizaciji ovog projekta”, dodao je Kačapor.\nDirektorka kancelarije za demokratski i ekonomski razvoj USAID misije u Srbiji Laura Palmer Pavlović istakla je da su zajednički napori na ovom projektu dali vidljive rezultate.\n“Pomogli smo da 49 malih i srednjih preduzeća izlazu na 12 međunarodnih sajmova a naše iskustvo sa razvojem privatnog sektora dokazuje da male firme imaju potencijal da budu konkurentne i van svoje lokalne zajednice”, navela je Palmerova.\nProjekat razvoja privatnog sektora sprovode USAID, Razvojna agencija Srbije i četiri regionalne agencije iz Novog Pazara, Kraljeva, Užica i Leskovca.


Zlatna groznica u Maliju može doneti korist ekstremistima\nTanjug 14. februara 2020. 12:13\nKIDAL – U toku je zlatna groznica na severu Malija, gde su aktivni borci povezani sa Al-kaidom, što izaziva zabrinutost da bi profit od rudarstva mogao da donese korist ne samo lokalnoj ekonomiji, već i islamskim ekstremistima.\nKoalicija naoružanih pobunjenika Tuarega poznata kao CMA kontroliše region Kidal i njeni lideri nadgledaju aktivnosti na pronalaženju zlata, prenela je agencija AP.\nVeruje se da pojedini članovi CMA imaju bliske veze sa lokalnim predstavnikom Al-kaide poznatim kao JNIM.\nOni se smatraju najaktivnijom ekstremističkom grupom u Maliju.\n„Ne može se isključiti da pojedinci koji pripadaju terorističkim grupama, u ovom slučaju JNIM, na tom području igra ulogu ne samo u obezbeđivanju lokacija, već i u prikupljanju taksi“, rekao je Ibrahim Maiga, istraživač sa Institut za bezbednosne studije u glavnom gradu Malija, Bamaku.\nZvaničnici CMA odbili su da govore o prisustvu boraca povezanih sa Al-kaidom u njihovim redovima.\nStanovnici se plaše da govore o tome, ističući da ta ekstremistička grupa ima obaveštajne agente svuda u gradu.\nU izveštaju eksperata Ujedinjenih nacija u avgustu utvrđeno je da CMA ima prihod od kontrolnih punktova i oporezivanja u vezi sa zlatnom groznicom, ali da nekoliko rudarskih operatora treba da se pridržavaju propisa.\nNavodi se da je zlatna groznica počela u gotovo potpunoj anarhiji.


LG predstavlja svoj G PAD II 10.1 tablet\n2015 08. 24\nLG G Pad II 10.1 (1)\nLG G Pad II 10.1 (3)\nPDF verzija: LG predstavlja svoj G PAD II 10.1 tablet\nBeograd, 24. avgust 2015. godine. - Kompanija LG Electronics (LG) predstaviće najnapredniji model svoje G Pad serije tableta na predstojećem IFA 2015 sajmu u Berlinu. Nakon zvanične premijere, LTE i WiFi verzije novog G Pad II 10.1 biće dostupne na tržištima u Severnoj Americi, Evropi i Aziji.\nLG G Pad serija nudi savršen balans performansi i cene, koji će zadovoljiti potrebe ljubitelja velikih ekrana. G Pad II 10.1 nudi više funkcija nego drugi uređaji iz iste kategorije, zahvaljujući svojim WUXGA (1920 x 1200) ekranom, koji omogućava uživanje u multimedijalnim sadržajima, kao i jednostavno korišćenje Interneta. Veoma brzi 2.26GHz Quad Core Qualcomm® Snapdragon™ 800 procesor i dugotrajna baterija od 7,400 mAh, najveća u svojoj klasi, omogućavaju višesatnu zabavu. G Pad II 10.1 odlikuje elegantan i tanak dizajn, a njegov veliki ekran dijagonale 10,1 inča, poseduje najtanji okvir na tržištu, kada je u pitanju ova kategorija tableta.\nReader Mode olakšava čitanje elektronskih knjiga smanjenjem plave pozadinske svetlosti ekrana, dok Dual Window deli ekran omogućavajući pokretanje dve aplikacije istovremeno, što je pogodno za ljubitelje multitaskinga. U sklopu G Pad II 10.1 nalazi se Microsoft Office, kao i besplatno skladištenje podataka veličine 100GB na One Drive programu, tokom dve godine.\n„LG G Pad II 10.1 kreiran je kao odgovor na potrebe korisnika za multimedijalnim uređajima. Korisnici su tražili veliki ekran, izdržljiviju bateriju i brže performanse, i to po povoljnoj ceni. G Pad II upravo sadrži sve navedeno“, rekao je Chris Yie, potpredsednik i šef marketinških komunikacija kompanije LG Electronics.\nInformacije o ceni i dostupnosti na lokalnom tržištu biće naknadno objavljeni. Posetioci LG štanda na IFA sajmu od 4. do 9. septembra, u Hali 18 u Messe Berlinu, imaće priliku da se i sami uvere u kvalitet novog LG G Pad II 10.1 tableta.\n• Procesor: 2.26GHz Dual-Core Qualcomm Snapdragon™ 800\n• Ekran: 10.1 inča WUXGA (1920 x 1200/224 ppi)\n• Operativni sistem: Android 5.1.1 Lollipop\n• Memorija: 16GB eMMC / 2GB RAM / microSD\n• Kamera: 5MP zadnja / 2MP prednja\n• Baterija: 7,400mAh; Veličina: 254.3 x 161.1 x 7.8mm\n• Težina: 489g\n• Mreža: DL 42 Mbps / UL 5.76Mbps (3G)\n• Povezivanje: LTE Cat. 4 CA / Wi Fi, 802.11 a, b, g, n, ac / A-GPS / USB 2.0\n• Boja: Bronzana\n• Ostalo: Reader Mode / Dual Window / QuickMemo+\n* Specifikacije variraju u zavisnosti od tržišta.\nKompanija LG Electronics (LG) predstaviće najnapredniji model svoje G Pad serije tableta na predstojećem IFA 2015 sajmu u Berlinu.


Lokalni izbori 2020: Predstavnici lista govore o obrazovanju - Portal Moj Bečej - Bečejske opštine iz ugla građana!\nO školama, prosvetnim radnicima i obrazovnom sistemu uopšte\nNaredna tema je obrazovanje.\nOznake: BečejGlasanjeIzboriLokalni izbori 2020MojBečejOpština Bečejpolitičke stranke\nTomaševiću oćeš opet otvoriti fakultet u sportskom centru? Može i kralj da dođe na otvaranje! Ima još bečejaca koji bi da diplomiraju i magistriraju, možda neko i doktorira, u bazenu i sauni?!


Vlast krivi individualne zagađivače, a opozicija krivi vlast i tako u KRUG | Mondo Portal\nZagadjenje Beograd Savez za Srbiju tribina razgovor Beograd\nVlast krivi individualne zagađivače, a opozicija krivi vlast i tako u KRUG 13 Podeli Podeli na facebook Podeli na twitter Podeli na viber Pošalji na mail\nSrbija 16.01.2020. / 13:47\nAutor mondo.rs 16.01.2020. / 13:47\nNa tribini povodom zagađenja vazduha održanoj u Medija centru, predstavnici opozicionog Saveza za Srbiju poručili su danas da je Vlada dužna da sprovodi postojeće zakone i donosi mere u slučaju zaga��enja i dodaju da odgovornost za aktuelnu situaciju prebacuje na građane.\n"Mi znamo ko su najveći zagađivači u Srbiji i svi su pod kontrolom vlasti", kazao je predsednik odborničke grupe SzS-a u Skupštini Beograda Nikola Jovanović.\nDodao je da je neodgovorno reći da su građani krivi.\nNa tribini se govorilo i o gradonačelniku Beograda kome su poručili da je dužan da proglasi vanrednu situaciju i predloži hitne mere, dok je potpredednik Stranke slobode i pravde pozvao gradonačelnika Radojičića da podnese ostavku.\nDodato je i da na javnom servisu i svim televizijama sa nacionalnom frekvencijom građani treba stalno da budu obaveštavani o merama i rizicima zagađenja.\nOpozicioni SzS je predložio da je potrebno dati građanima subvencije kako bi prešli na drugu vrstu grejanja, koje nije ugalj, i time rešili problem individualnih ložišta.\nSvi govornici su istakli da su najveći individualni zagađivači termoelektrane i naveli kako one nemaju filtere za odsumporavanje.\nOpozicija je optužila vlast i da ne ulaže dovoljno u biciklstičke staze i da aktuelnom rekonstrukcijom četiri bulevara u centru Beograda (27. marta, Džordža Vašingtona, Cara Dušana i Kraljice Marije) nisu predviđene biciklističke staze. Problem je, dodaju, i što je ukinuta trolejbuska linija 28, a poznato je da trolejbusi (i tramvaji) ne zagađuju vazduh.\nPulmolog Tatjana Radosavljević navela je kako se samo poslednje dve, tri godine meri zagađenje vazduha u Beogradu i da je aerozagađenje "podmuklo".\nIstakla je da se posledice tog zagađenja pojavljuje nakon određenog vremena i da dovodi do ozbiljnih posledica po zdravlje.\n"Za deset godina znaćemo šta smo udisali ovih dana", rekla je Radosavljević.\nDodala je da je aerozagađenje faktor rizika mnogih bolesti, pa je tako jedan od glavnih, pored pušenja, kada se radi o karcinomu pluća.\nOna je navela da su posebno ugrožena deca, trudnice i stari i da to predstavlja problem za zdravlje nacije.\n"Ostalo nam da se molimo da u Beogradu počne da duva Košava", izjavila je Radosavljević.\nZa potprednika SSP-a Bulatovića vlast se bahato odnosi prema građanima.\nOn je optužio vlast da uvozi rumunski lignit za termoelektranu "Nikola Tesla" i da je lignit ogroman problem kada se radi o zagađenju.\nVlada Srbije održala je sinoć hitnu sednicu povodom zagađenja vazduha, a premijerka Ana Brnabić poručila je nakon sastanka da su "individualne kotlarnice veliki zagađivači" i predočila kratkoročne mere.\nPredsednik Srbije Aleksandar Vučić pozvao je juče ministra za zaštitu životne sredine Gorana Trivana da "malo živne", i najavio hitne mere Vlade zbog zagađenja vazduha u Srbiji.\nPredsednik Srbije rekao je i da zagađenju vazduha doprinosi i to što je "porastao standard građana pa je više automobila".\n"Dolazeći na posao video sam da je u skoro svim kolima po jedna osoba", rekao je Vučić tom prilikom, navodeći da izgleda nikome, ko kritikuje danas, nije bilo važno kakav je vazduh bio nekad ranije.\nMinistar zdravlja Zlatibor Lončar kazao je ranije danas da zagađenja vazduha ima, ali da nema razloga za paniku, jer, kako navodi, to ne može da dovede do ozbiljnih zdravstvenih posledica.\nMinistar za zaštitu životne sredine Goran Trivan izjavio je ranije povodom zagađenosti vazduha da resorno ministarstvo nije sedelo skrštenih ruku, već da je radilo svoj posao.\nzagađenje beograd vazduh zaštitna maska srbija opozicija Savez za Srbiju\n16.01.2020. / 23:16\nDrzava pristupa odgovorno zagadjenu vazduha i primenice kvalitetne mera za njegovo uklanjanje, zamenom fosilnih energenata u korist obnovljivih izvora energije!\nDok vlast cini sve da se problemi rese sto pre,opozicija kao i uvek samo napada!


Vlada RS: Presuda Karadžiću politički motivisana | Banjaluka.net\nVlada RS: Presuda Karadžiću politički motivisana\nVlada Republike Srpske konstatovala je danas da je prvostepena presuda Haškog tribunala protiv bivšeg predsjednika Srpske Radovana Karadžića primarno politički utemeljena i motivisana, te da ne doprinosi pomirenju i jačanju povjerenja naroda i građana na prostoru bivše Jugoslavije.\nNa posebnoj sjednici Vlade u Banjaluci istaknuto je da je navedena presuda protiv pojedinca, a ne kolektiviteta, te se rezolutno odbacuje bilo kakva mogućnost njene zloupotrebe u smislu osporavanja ili dovođenja u pitanje Srpske i njenih institucija, saopšteno je iz Biroa Vlade Srpske za odnose s javnošću.\nVlada Republike Srpske će, u granicama ustavnih i zakonskih ovlaštenja i mogućnosti, pružiti svu neophodnu pomoć timu odbrane u procesu pripreme i realizacije žalbenog postupka.\n“Obavezuje se Republički centar za istraživanje rata, ratnih zločina i traženje nestalih lica da u punom kapacitetu sarađuje sa timom odbrane na prikupljanju i obradi činjenica koje će biti korištene u žalbenom postupku”, dodaje se u saopštenju.\nOd svih nadležnih organa očekuje se da navodi sudskog vijeća Haškog tribunala, prema kojima su muslimanske snage tokom građanskog rata u BiH vršile napade na područja koja su same kontrolisale da bi privukle pažnju međunarodnog faktora, budu u potpunosti istraženi i dokumentovani, te da odgovorni u ovom smislu budu procesuirani.\nVlada Republike Srpske poziva sve političke aktere u BiH da izjavama i postupcima ne doprinose daljoj politizaciji prvostepene presude i daljem produbljenju nepovjerenja naroda i građana u BiH.\n“Pozivamo građane Republike Srpske na dostajanstvo, te da se uzdrže od bilo kakvih aktivnosti kojima bi bili narušeni javni red i mir u Srpskoj”, navodi se u saopštenju.\nVlada Republike Srpske još jednom potvrđuje stav da sva lica, bez obzira na nacionalnu pripadnost, za koja postoji sumnja da su na bilo koji način učestvovala u izvršenju bilo kog krivičnog djela, a posebno krivičnog djela ratnog zločina tokom građanskog rata na prostoru bivše Jugoslavije, trebaju biti procesuirana pred nadležnim domaćim ili međunarodnim pravosudnim organima.


raski.rs - NALED u Vrnjačkoj Banji\nredakcija February 26, 2018\t0 Komentara\nČlanovi Izvršne kancelarije NALED-a održali su danas, radni sastanak za 2018 godinu, u Velikoj sali u zgradi opštine Vrnjačka Banja.\nRadnom sastanku su prisustvovali 40 članova NALED-a uključujući i izvršnu direktorku, Violetu Jovanović, predstavnike Kancelarije Lokalnog ekonomskog razvoja opštine Vrnjačka Banja, Katastra i opštinskih službi urbanizma ali i predstavnici javnih preduzeća i ustanova o potencijalnim oblicima saradnje.\nImajući u vidu da NALED svake godine radni sastanak održava u drugom gradu, na ovaj način želeli su da ukažu počast svojoj članici, opštini Vrnjačka Banja, koja ove godine proslavlja jubilej od 150 godina organizovanog bavljenja turizmom.\nPodsetimo da je izbornoj skupštini NALED-a, (2015) predsednik opštine Vrnjačka Banja, Boban Đurović, izabran za člana Nadzornog odbora, koji je takođe prisustvovao i predsedavao sastanku zajedno sa izvršnom direktorkom, Violetom Jovanović.\nNALED deluje na pitanjima važnim za lokalnu samoupravu, kao što su naknade za korišćenje lekovitog faktora, stvaranje pozitivnog poslovnog okruženja ali i uvođenje elektronske uprave.\nTags: boban đurović, naled, raški portal, violeta jovanović, Vrnjacka banja, www.raski.rs\n27. februar Dan žalosti u Novom Pazaru


Ako država ne ispuni obaveze Pljevlja ostaju bez studenata - Vijesti.me\nAko država ne ispuni obaveze Pljevlja ostaju bez studenata\nU Opštini kažu da funkcionisanje Akademskog centra i postojanje studijskih programa mašinstva i kulinarskog menadžmenta u Pljevljima značajno opterećuju opštinski budžet Edit\nGoran Malidžan 13. maj 2012, 21:00 ažurirano 24. februar 2019, 03:52\nUkoliko se država ozbiljnije ne uključi u finansiranje studijskih programa koji se izvode u Akademskom centru u Pljevljima, lokalna uprava u tom gradu biće prinuđena da zbog teške ekonomske situacije u kojoj se nalazi, najvjerovatnije od naredne školske godine obustavi upis novih studenata.\nU Opštini kažu da funkcionisanje Akademskog centra i postojanje studijskih programa mašinstva i kulinarskog menadžmenta u Pljevljima značajno opterećuju opštinski budžet, jer, za razliku od drugih gradova, sav teret finansiranja spao je na lokalnu samoupravu.\nStručni tim Opštine Pljevlja, kojeg je nedavno formirao predsjednik Opštine, uradio je izvještaj o dosadašnjim aktivnostima na izgradnji i funkcionisanju Akademskog centra u Pljevljima i predložio zaključke o opravdanosti daljeg postojanja sadašnjih studijskih programa.\nOpština je, za vrijeme mandata Filipa Vukovića, u rekonstrukciju nekadašnjeg vojničkog kluba, za potrebe Akademskog centra i nabavku opreme utrošila 1.515.903 eura\nU tom izvještaju, stručni tim koji su činili Veselin Paldrmić, Dijana Anđelić, Slavica Krstajić, Miladin Gogić i Zoran Vojinović, predložio je da predsjednik Opštine i nadležni sekretarijat sagledaju potrebu i svrsishodnost visokoškolskog obrazovanja u Pljevljima.\n„Predlažemo da predsjednik Opštine i nadležni sekretarijat stupe u kontakt sa resornim ministarstvom i Univerzitetom Crne Gore i na bazi Zakona o visokom obrazovanju, analogno, kao u drugim opštinama Crne Gore, u pogledu finansiranja studijskih programa sagledaju potrebe i svrsishodnost visokoškolskog obrazovanja u Pljevljima, kako postojećih, tako i eventualno otvaranje novih studijskih programa. Pri tom treba uzeti u obzir nivo tekućih izdataka za studijski program mašinstvo i program menadžmenta u kulinarstvu”, piše u izvještaju.\nTroškovi iznosili 254.371 eura\nStručni tim konstatuje da su “troškovi koji su pali na teret Opštine Pljevlja za funkcionisanje tih dvaju studijskih programa u prošloj godini iznosili 254.371 euro, od čega za menadžment u kulinarstvu 30.000 eura.\n"Moramo sa Vladom razmotriti status, da vidimo da li će Vlada ući u finansiranje ovog posla, ili mi moramo, zbog teške ekonomske situacije u kojoj je opština, prekinuti dalji upis studenata"\nOpština je, za vrijeme mandata Filipa Vukovića, u rekonstrukciju nekadašnjeg vojničkog kluba, za potrebe Akademskog centra i nabavku opreme utrošila 1.515.903 eura.\nStručni tim navodi u izvještaju da je lokalni parlament za te poslove izvršnoj vlasti u tekućem budžetu od 2008. do 2011. odobrio upola manje novca, 719.000 eura.\nDoskorašnji predsjednik SO Pljevlja, a sadašnji odbornik SNP-a u lokalnom parlamentu, Velimir Golubović, kaže da je osnovni cilj formiranja komisije da se vidi koliko se novca troši za tu namjenu.\n„Moramo sa Vladom razmotriti status, da vidimo da li će Vlada ući u finansiranje ovog posla, ili mi moramo, zbog teške ekonomske situacije u kojoj je opština, prekinuti dalji upis studenata. To podrazumijeva, naravno, da trenutno upisani studenti dovrše svoje školovanje, jer bi bilo nemoralno prekidati to što je započeto“, rekao je Golubović.\n"Finansiranje je državna obaveza"\nGolubović napominje da je finansiranje visokog obrazovanja državna obaveza, a ne opštine, osim na dobrovoljnoj osnovi.\n„Niko nije protiv toga da postoji fakultet u gradu, ali se mora sagledati situacija i utvrditi da li budžet pruža šansu da se održi finansiranje. Trenutno, prihodi budžeta ne pružaju tu mogućnost i došli smo u situaciju da ne možemo da finansiramo naše osnovne obaveze, kao što je krpljenje rupa na putevima, a finansiramo nešto što zakon nije predvidio kao našu obavezu“, rekao je Golubović.\nUgovorom je predviđeno da Opština plaća profesorima put od Podgorice do Pljevalja i nazad, smještaj sa doručkom i dnevnice za dan održavanja nastave\nPrema ugovoru koji su 7. maja 2008. godine potpisali tadašnji gradonačelnik Filip Vuković i dekan Mašinskog fakulteta, profesor Goran Ćulafić, lokalna samouprava obavezala se da obezbijedi prostorije za izvođenje nastave i opremanje kabineta, od najjednostavnijih nastavnih učila do projektora i računara.\nPosebno je interesantno da je Opština na sebe preuzela i obavezu finansiranja troškova puta profesorima, kao i njihovog smještaja, a uz to im isplaćuje i dnevnice.\nUgovorom je predviđeno da Opština plaća profesorima put od Podgorice do Pljevalja i nazad, smještaj sa doručkom i dnevnice za dan održavanja nastave. Pored toga, Opština se, u skladu sa ugovorom, obavezala da plaća Mašinskom fakultetu 89.393 eura po semestru, odnosno 178.786 eura za jednu školsku godinu.\nOpština je, u novembru prošle godine, potpisala aneks ugovora kojim je ranije ugovoreni iznos koji je plaćan Mašinskom fakultetu smanjila za oko 16.400 eura po godini. Država je ove godine prihvatila 20 redovnih studenata na budžet Crne Gore, a Mašinski fakultet snosi troškove interneta.\nOpština se obavezala ugovorom\nStudijski program Hotelskog edukativnog centra iz Miločera počeo je 2009, a Opština Pljevlja se ugovorom obavezala da obezbijedi smještaj nastavnog osoblja i saradnika, što godišnje iznosi oko 30.000 eura.\nVlada je Opštini Pljevlja ustupila na privremeno korišćenje zemljište površine 10.000 kvadrata i zgradu površine 1,46 hiljada kvadrata\nPredsjednik Opštine Pljevlja Miloje Pupović ranije je “Vijestima” rekao da je sadašnji način finansiranja Akademskog centra i studijskih programa na štetu nekih drugih projekata koji bi se mogli realizovati u opštini.\n„Treba preispitivati da li je ovako najbolje, da li bi školovanje drugdje bilo jeftinije, da li bi drugdje to obrazovanje bilo bolje, da li kadrovi sa ovom diplomom nalaze posao... U svakom slučaju, šarenilo u ovoj oblasti visokog školstva treba urediti. Država bi po ovom pitanju morala da zauzme ujednačen i jasniji stav“, smatra Pupović.\nKarakteristično je da je Opština uložila više od 1,5 miliona eura u rekonstrukciju zgrade Akademskog centra, a da prethodni predsjednik, kako tvrde u sadašnjoj lokalnoj administraciji, nije potpisao sa Ministarstvom odbrane ugovor kojim bi se regulisala međusobna prava i obaveze.\nVlada je Opštini Pljevlja ustupila na privremeno korišćenje zemljište površine 10.000 kvadrata i zgradu površine 1,46 hiljada kvadrata u kasarni u Pljevljima za potrebe otvaranja studijskog programa i zadužila Ministarstvo odbrane da reguliše sa Opštinom međusobna prava i obaveze.\nStručni tim je predložio da predsjednik Opštine konačno definiše status ustupljenih nepokretnosti.\nUgovori potpisivani sa privilegovanom firmom\nIz priloga o realizovanim ugovorima na adaptaciji Akademskog centra može se zaključiti da je najveći dio poslova izvelo preduzeće “Tehnogradnja”, koje je u Akademskom centru izvelo radove u iznosu od više od 1,3 miliona eura.\nTako je ukupan iznos ugovora potpisan sa “Tehnogradnjom” za te poslove iznosio 564.000 eura, što je za preko 50 hiljada eura više u odnosu na najveću ponudu\nKarakteristično za tu firmu, čiji je vlasnik blizak prijatelj i partijski drug Filipa Vukovića, je da je često, nakon što bi bila izabrana na tenderu za izvođača radova sa najpovoljnijom ponudom, potpisivan aneks ugovora koji značajno povećava ponuđeni iznos te firme i firmi koje su još učestvovale na tenderu.\nSamo na taj način, nakon potpisivanja pet aneksa ugovora, ta firma je prihodovala oko 186.000 eura. Opština je sa “Tehnogradnjom” 17. jula 2008. sklopila prvi ugovor na iznos od 466.530 eura za radove na adaptaciji i izgradnji objekta za potrebe Mašinskog fakulteta.\nNakon dva i po mjeseca potpisan je aneks tog ugovora na dodatni iznos od 97.802 eura. Tako je ukupan iznos ugovora potpisan sa “Tehnogradnjom” za te poslove iznosio 564.000 eura, što je za preko 50 hiljada eura više u odnosu na najveću ponudu, koju je na tom tenderu dostavila firma “BAS” iz Nikšića.\nSlično je postupano i sa drugim ugovorima koji su potpisivani sa tom firmom.


Ombudsmeni BiH - Slobodan pristup informacijama demokratsko pravo građana – Analiziraj.ba\nPoruka je to ombudsmena Bosne i Hercegovine Nives Jukić, Ljubinka Mitrovića i Jasminke Džumhur u povodu obilježavanja 28. septembra – Međunarodnog dana slobode pristupa informacijama.\n– Slobodan pristup informacijama je mehanizam za osiguravanje odgovornog rada javnih organa, efikasnog ostvarivanja javnih zadataka, efikasnog upravljanja javnim sredstvima, iskorjenjivanje korupcije, kao i uključivanje građana i pravnih osoba u procese odlučivanja – ističu bh. ombudsmeni, saopćeno je iz Institucije ombudsmena BiH.\nNadalje, navode kako građani imaju pravo da zahtijevaju odgovornost i transparentnost rada javnih institucija, te da upravo zakoni kojim se uređuje sloboda pristupa informacijama predstavljaju ključni instrument za osiguranja spomenutih principa djelovanja vlasti.\nIstovremeno, ombudsmeni BiH podsjećaju na važnost ne samo postojanja zakona o slobodi pristupa informacijama, već osiguranja njihove efikasne primjene što podrazumjeva da svako fizičko i pravno lice ima pravo na pristup informacijama, uz uvažavanje zakonom propisanih izuzetaka, dok je obaveza svakog javnog organa da informacije koje su u njegovom posjedu učini dostupnim.\nStoga, ombudsmeni pozivaju javne organe, na svim nivoima vlasti, da osiguraju efikasniju primjenu zakona o slobodi pristupa informacijama i proaktivnim pristupom u objavljivanju informacija svoj rad učine transparentnim.\nIzvor: Fena/Institucije ombudsmena BiH\nPrethodniŽIVI SAHRANJENI: Za života balzamovani i prigodno zagipsani\nSljedećiNUNS osudio kampanju protiv novinarke portala Prokuplje na dlanu


27.04.2017. 09:35 > 09:35\nGrčki mediji pišu da je reprezentativac BiH sve dalje od Bundeslige, jer Verder navodno nije spreman da ispuniti finansijske zahteve solunskog kluba, čiji su čelnici odbili ponudu Nemaca od četiri miliona evra.\nSasuolo navodno, takođe ne želi platiti cenu koju PAOK traži, ali su Italijani blizu dogovora sa Grcima o jednogodišnjoj pozajmici.\nOva opcija ne odgovara Sarajevu, jer samo u slučaju direktnog transfera Cimirotov bivši klub dobija deo iznosa od obeštećenja, dok će u slučaju pozajmice ‘’bordo’’ klub ostati bez procenta.\nCimirot je 2015. godine prešao iz Sarajeva u PAOK za rekordni transfer Premijer lige u iznosu od 1,3 miliona evra.\nU dresu grčkog kluba odigrao je ukupno 41 utakmicu (na 38 bio starter), postigao jedan gol te zabeležio tri asistencije.\nPo broju upisanih minuta na terenu, ukupno 3.541, četvrti je igrač PAOK, takođe je četvrti i po broju presečenih ili osvojenih lopti (96), a po broju tačnih pasova kojih ima 333 apsolutni je rekorder u svom timu.


KREĆE PROVERA SVIH 500.000 DRŽAVNIH PLATA - Svrljiske novine\nPiše: Suzana Lakić, Blic\nNovi sistem koji će pratiti i staviti pod lupu svih 500.000 plata u javnom sektoru, kao i sve druge isplate naknada iz budžeta, samo što nije startovao. Prema našim informacijamam na sistemu se ovih dana radi i više nego intenzivno, a cela „priča“ obuhvatiće više od 10.000 korisnika koji plate primaju iz državne kase.\nPo prvi put na jednom mestu postojaće tačna evidencija o svim isplatama radnicima iz državne kase. Biće tu i plate, ali i sve druge naknade poput članstva u različtitim odborima, putnih troškova, bonusa… Zahvaljujući novom sistemu, praktično će biti moguće u sekundi doći do svake isplate iz budžeta koja direktno ide u džep zaposlenog, bio on radnik na minimalcu ili prvi čovek institucije.\nZa godinu dana 60.000 više zaposlenih\nBroj zaposlenih bio je za 62.617, odnosno 2,8 odsto veći u odnosu na pre godinu dana, prenosi Tanjug.\ndržavne plate, Plata\nPrevPrethodnaPOTREBNA JE POMOĆ ZA REKONSTRUKCIJU SVRLJIŠKE CRKVE\nSledećaRibolovci OSR ,,Timok“ među najboljima u Kupu SrbijeNext\nKako je nedavno objavljeno najveće plate imali su stanovnici Vračara 93.019 dinara, a najniža primanja ponovo su imali Svrljižani i to 38.000 dinara. Slična primanja\nVlada Srbije je presekla – minimalna zarada od naredne godine biće povećana sa 155,3 na 172,5 dinara po satu. To je povećanje od 11,1 odsto\nNajviše plate u Srbiji prošle godine imali su Beograđani, a najmanje žitelji Svrljiga, piše današnja „Politika“. Najviši prosek zarada imali su žitelji Vračara – 78.619\nProsečna neto plata na republičkom nivou bila je februara 47.819 dinara, što je u odnosu na prethodni mesec nominalno manje za 4,5 odsto. Podaci Republičkog\nSamo 60.000 prebeglih u inostranstvo? Malo je to


UPOZORENJE: Neodobrene naplate nakon probnih perioda za Android aplikacije - BIZlife\nGoogle Play prodavnica suočila se sa još jednim problemom, pa je ponovo pogođeno nekoliko Android aplikacija koje imaju po više miliona preuzimanja.\nOvog puta se ipak ne radi o malveru, već o propustu koji developerima omogućava da korisnicima naplaćuju sume koje idu i do 100 i 200 dolara nakon što se završi probni period za preuzetu aplikaciju, prenosi PC Press.\nTako su pojedini developeri zloupotrebili grešku u okviru Play Market-a, gde korisnici mogu besplatno da testiraju aplikacije.\nOni koji nisu na vreme uklanjali aplikaciju, te o kašnjenju obavestili developera koji stoji iza proizvoda, plaćali su sume koje uopšte nisu zanemarljive, budući da se ne radi o samo nekoliko centi.\nUtvrđeno je da aplikacije koje zloupotrebljavaju ovaj propust nisu odgovorne i za distribuciju malvera, tako da se maliciozne radnje kreću u samo jednom smeru, te im je cilj da od korisnika iznude novac za aplikacije koje verovatno niko ne bi platio – poput čitača za barkod, digitrona, te jednostavnih foto-filtera.


Erdogan: Bajden da povuče reč "genocid"\nTanjug 27. aprila 2021. 07:17\nANKARA – Predsednik Turske Redžep Tajip Erdogan apelovao je na predsednika SAD Džozefa Bajdena da brzo promeni deklaraciju o masakru nad Jermenima koje je izvršilo Otomansko carstvo 1915. godine, pošto je Bajden iskoristio reč „genocid“.\nBajdenova deklaracija od subote je razbesnela Tursku, koja je rekla da je saopštenje otvorilo „duboke rane“ u odnosima koji su već zategnuti brojnim pitanjima, prenosi Rojters.\nU prvim komentarima Bajdenove izajve, Erdogan je rekao da će „pogrešan korak“ biti prepreka odnosima, a onda je savetovao SAD da se „pogledaju u ogledalo“ i dodao da Turska i dalje želi da uspostavi „dobre komšijske odnose“ sa Jermenijom.\n„Predsednik SAD je dao ocene koje su bez osnova, nepravedne i netačne o tužnim događajima koji su desili u našem kraju pre više od jednog veka“, rekao je Ergodan nakon sastanka kabineta.\n„Nadam se da će američki predsednik odustati od pogrešnog poteza što pre je moguće“, izjavio je Erdogan.\n„Ako kažete genocid, onda morate da se pogledate u ogledalo i napravite procenu. Šta se desilo sa američkim starosedeocima, ne moram čak ni da ih pominjem, ali ono što se dogodilo je jasno. Sa svim tim istinama, ne možete davati optužbe o genocidu turskog naroda“, kazao je Erdogan.\nErdogan kaže da je broj ubijenih „preuveličan dodavanjem jedne nule na kraju“.


Startap Srpska – Podsticaje za biznis dobilo 114 mladih – INFORMACIJA JE KAPITAL – ASinfo Portal\nBANJALUKA – Šansu za pokretanje vlastitog biznisa kroz program “Startap Srpska” dobilo je 114 mladih iz RS, koji će svoje poslovne sposobnosti pokušati da dokažu većinom u prerađivačkoj industriji, građevinarstvu i uslužnim djelatnostima.\nOd ukupno 36.000 nezaposlenih starosti do 35 godina koji su se u trenutku raspisivanja konkursa za ovaj program nalazili na evidenciji Zavoda za zapošljavanje RS, njih 331 podnijeli su zahtjev za korišćenje sredstava po programu podsticaja razvoja preduzetništva “Startap Srpska”.\nMiroslav Vujičić je istakao da je na konkurs za program “Startap Srpska” stiglo mnogo zanimljivih ideja.\n– Mladi ljudi su pokazali veliku kreativnost, posebno u idejama o proizvodnji specifičnih vrsta hrane – rekao je on. Glas Srpske\nKljučne riječi:&nbsp&nbspizbor, startap srpska, vazno\nZahvaljujući kompaniji ‘NCR’ Srpska dio globalnog tržišta


Besplatna radionica o podkastu u Nišu: Od ideje do realizacije\nNaslovna Društvo Besplatna radionica o podkastu u Nišu: Od ideje do realizacije\nPodkasti su postali veoma uobičajen i prisutan digitalni format u svetu, a sve više zastupljeni i kod nas.\nZa autore i publiku podkasta je posebno važna činjenica da su toliko jednostavni da ih lako možete kreirati ako imate dobru ideju i uz to mikrofon, telefon i / ili računar.\nRadionica koju EU info kutak priprema u saradnji sa Udruženjem Podkast Podrška, obuhvatiće tehnike snimanja, montaže i distribucije podkasta.\nPodkast (engl. Podcast) je digitalna datoteka koja sadrži audio ili audio-video zapis koji se distribuira putem Interneta koristeći RSS tehnologiju, a namenjen je gledanju (ili slušanju) na računaru, digitalnom prenosnom plejeru\nKako izgleda radionica o podkastu?\nUčesnici će se kroz praktičan rad upoznati sa opremom i softverskim alatima koji će im omogućiti da proizvode svoje podkaste. Takođe, kroz teorijski deo proći će primere najbolje prakse iz Srbije, regiona i sveta i upoznati se sa različitim oblicima ovog medijskog formata.\nUčesnici bi trebalo da poseduju osnovno znanje engleskog jezika i poznavanja rada na računarima. Trajanje radionice je tri sata, a učešće je besplatno.\nNjihova vizija je bolja pozicija nezavisnih i društvenih medija kao i njihova profesionalizacija i garancija medijskih sloboda u cilju unapređenja medijskog pluralizma u Srbiji.\nPodkasting opisuju kao “najmlađu” medijsku formu koja predstavlja decentralizovani radijski sadržaj dostupan svakome i u svakom trenutku putem interneta.\nKažu da su podkasti radio kakav on treba da bude: oslobođen monotonih trendova i formi, necenzurisan i aktivistički, lucidan i edukativan, zabavan i pun zanimljivih likova i priča.\nPrisustvo radionici je besplatno za zainteresovane građane, uz prethodnu prijavu.\nZbog ograničenog broja mesta, potrebno je da se najavi dolazak na officenis@euinfo.rs ili telefonom na 018/254-461, najkasnije do 12. februara u 19 sati.\nPrethodni tekstRadnički igrao nerešeno protiv Arde u Beleku\nSledeći tekstVeliki uspeh mladih matematičara Niša


Koliko je Belorusa za saveznu državu sa Rusijom: 57,6% ili 31,6%? - Ekonomske Vesti\nKoliko je Belorusa za saveznu državu sa Rusijom: 57,6% ili 31,6%?\n9. dec. 2019 9. dec. 2019 Andrija Matić 0 Comments\nSvojom anketom na anketu Moskovskog državnog instituta za medjunarodne odnose odgovorio je Institut za sociološka istraživanja Akademije nauka Belorusuje: ne 57,6%, kako tvrdi ruski institut, nego je 31,6% Belorusa je za to da dve države sarađuju na principima ravnopravnog saveza sa nadnacionalnim organima upravljanja.\nRezultate ruske ankete preneo je list Komersant, a beloruski odgovor list Naša Niva.\nKomersant je objavio da je ruski Institut obavio 7.000 telefonskih poziva Belorusima, dok je na anketu odgovorilo njih 500.\nPrema ruskoj anketi, 90% gradjana Belorusuje je za „savezničke“ ili za „partnerske“ odnose sa Rusijom.\nNa pitanje, kakve odnose s Rusijom smatrate najprihvatljivijim za Belorusiju, 57,6% Belorusa je, po ruskoj anketi, odgovorilo „savezničke“, 31,8% je odgovorilo „partnerske“, a 10,2% „neutralne“.\nAkademija nauka Belorusije upozorava da ruski Institut niti je tražio, niti je od te akademije dobio akreditaciju za podobna istraživanja na teritoriji Belorusije. Beloruska akademija ima primedbi i na formulaciju pitanja i upozorava da ona ne smeju biti ni dvosmislena niti podložna različitim interpretacijama.\nPo beloruskoj anketi obavljenoj 2019. godine, medjutim, stvari stoje ovako: 49,9% Belorusa smatra da Belorusija treba da bude nezavisna država i da sa Rusijom gradi odnose na osnovu medjunarodnih dogovora. To se, tumače u Akademiji nauka Belorusije, može intetpretirati kao „partnerski odnosi“.\nA 31,6% anketiranih smatra da Belorusija i Rusija treba da sarađuju na osnovu savezničkih odnosa uz stvaranje nadnacionalnih institucija za upravljanje. To se, tumače u Akademiji nauka Belorusuje, može interpretirati kao „saveznički“ odnosi.\nUdeo Belorusa koji su za to da Belorusija udje u sastav Ruske Federacije iznosi 7,7%.\nRusija i Belorusija su upravo proslavile 20 godina od potpisivanja Sporazuma o stvaranju savezne države.\n← Iznenađenje iz Bugarske: Gas za Grčku obezbedjen\nMedju deset najgorih avio-kompanija na svetu Ryanair, EasyJet, Adria Airways →


Mirko Šarović u Bileći: Mljekari "Pađeni" uskoro dozvola za izvoz u EU | Moja Hercegovina\nPočetna / Mirko Šarović u Bileći: Mljekari “Pađeni” uskoro dozvola za izvoz u EU\n11. Aprila 2016. 16:39\nBILEĆA – Bilećka Mljekara „Pađeni“ u roku od mjesec i po dana trebala bi da dobije dozvolu za izvoz u Evropsku uniju, zaključeno je danas nakon posjete delegacije iz Ministarstva spoljne trgovine i ekonomskih odnosa BiH, na čelu sa njegovim ministrom Mirkom Šarovićem.\nDelegacija Ministarstva u posjeti Mljekari “Pađeni” (FOTO: Moja Hercegovina)\nNakon obilaska pogona Mljekare „Pađeni“, ministar spoljne trgovine i ekonomskih odnosa BiH Mirko Šarović rekao je da je cilj današnje posjete bio da se uvjere u ispunjenost uslova za izvoz njenih proizvoda u EU, odnosno dobijanje takozvanog „evropskog broja“.\n– Suština je u tome da se steknu uslovi da ova kompanija bude jedna od onih koje svoje proizvode mogu da izvoze širom Evropske unije. Narednih dana nadležna komisija će doći u kompaniju, izvršiti po zakonu predviđene provjere, i uvjereni smo da će vrlo brzo, rekao bih da su u pitanju dani i sedmice, ova kompanija dobiti odgovarajuću dozvolu za izvoz u EU. Uvjerili smo se da je ovo jedan od najboljih kolektiva u ovom dijelu Srpske, da je druga po veličini mljekara u RS, da je to moderan pogon, da zapošljava preko 90 radnika, da je mjesečni kapacitet već milion kilograma i da je osposobljena da dnevno može da preradi preko 40 hiljada litara mlijeka sa ambicioznim planovima za 2018. godinu – rekao je Šarović i dodao da će institucije u okviru ministarstva podržati ovaj projekat.\nIzdavač dozvole u ovom slučaju je Kancelarija za veterinarstvo koja je dio Ministarstva spoljne trgovine BiH. Njen direktor Ljubomir Kalaba danas je istakao da će komisija ministarstva već iduće sedmice posjetiti Mljekaru „Pađeni“ kako bi zvanično utvrdila da su ispunjene sve procedure koje zahtijeva Evropska komisija.\n– Što je viđeno ovdje izgleda da je to sto posto u redu. Na osnovu izvještaja, odmah ćemo izvršiti upis kompanije ne evropsku listu. Procedura traje mjesec ili 40 dana i posle tog vremena ova kompanija će biti validna na evropskoj listi i moći će izvoziti u sve zemlje EU – kazao je Kalaba.\nLjubomir Kalaba (FOTO: Moja Hercegovina)\nVlasnik Mljekare „Pađeni“ Nenad Vukoje naglasio je da im je dobijanje izvozničkog broja i bilo u planu ove godine, a planiraju i proširenje kapaciteta fabrike, te traženje potencijalnih kupaca na evropskom tržištu.\n– Ove godine je planirano proširenje naših kapaciteta za 20.000 litara, da možemo preraditi između 50 i 60 hiljada litara na dan. Već je dio opreme došao, a ovih dana treba da se montira da bismo sve to uklopili i ujedno već se radi i projektna dokumentacija za proširenje ovog objekta za 800 kvadrata, a u taj novi dio oprema će ući tek naredne godine, tako da ćemo do 2020. potpuno ispuniti zacrtane planove i prema broju prerađenih litara mlijeka i otkupu i broju zaposlenih. Potencijalne kupce u EU trenutno nemamo, jer moramo imati papire kao preduslov da bismo s nekim pregovarali. Nadam se da će se ti uslovi obistiniti već ove sedmice. Izvoz prema EU znači ispunjenost snova koje smo kao porodica zacrtali prije deset godina, da naši proizvodi mogu da se nađu na trpezama neke od zapadnih zemalja koje su nam bile nedokučive – istakao je Vukoje.\nNenad Vukoje i Mirko Šarović u Bileći (FOTO: Moja Hercegovina)\nDelegacija Ministarstva spoljne trgovine i ekonomskih odnosa BiH danas je posjetila i pogone bilećke kompanije „Nik-prom“ koja se bavi otkupom sirove kože i već 15 godina je izvozi u Evropsku uniju. Vlasnik „Nik-proma“ Nikola Nosović kaže da nemaju problema sa izvozom, ali da imaju probleme druge prirode.\n– Izvozimo domaće proizvode i uvozne proizvode, tržište nam je cijeli Balkan. Radimo od 8.000 do 10.000 tona kože godišnje. Imamo problema sa nestabilnim tržištem, sa velikim oscilacijama. Sad imamo problem sa jagnjećom kožom od kako se desio slučaj sa Turskom i Rusijom, pa ne možemo da plasiramo tu kožu. Imamo problem sa čuvanjem, imamo sve svoje komore, ali to je nekih 200.000 koža nam stoji, mi moramo da prerađujemo. U budućnosti planiramo da radimo preradu iako je to prljava tehnologija, to će teško ići, ali pokušaćemo da idemo do kraja u proizvodnju, jer to je proizvodnja sirove kože koja se namjenski izvozi za Evropu, Tursku – kazao je Nosović.\nNikola Nosović (FOTO: Moja Hercegovina)\nDelegacija je obišla i proizvodne pogone firme „Bilkon“ u Bileći, koja se bavi šivenjem zaštitnih odijela, a čiji je suvlasnik Nikola Nosović.\nU obilasku “Bilkona” (FOTO: Moja Hercegovina)\nObilasku navedenih firmi prisustvovali su i načelnici opština Bileća i Gacko, Miljan Aleksić i Milan Radmilović.\nOznakebilkon ljubiša krunić ministarstvo prosvjete i kulture RS mirko šarović mljekara pađeni nenad vukoje nikola nosović


U Novom Sadu osnovano udruženje Češka beseda - Minority News\nUdruženje “Češka beseda Novi Sad” osnovano je 5. oktobra 2018. godine kao nevladino, dobrovoljno i neprofitno Udruženje. Doneta je odluku o predsedniku Udruženja, članovima Upravnog odbora i Nadzornog odbora.\nUdruženje je osnovano sa ciljem očuvanja tradicije i razvoja kulture Čeha u Republici Srbiji, edukacije i celoživotnog obrazovanja pripadnika češke nacionalne zajednice u Republici Srbiji, povezivanja sa Češkom Republikom kroz kulturna, nacionalna i etnička načela. Pažnja Udruženja je usmerena i na jačanje kontakata sa ostalim udruženjima u Srbiji kroz osnaživanje prijateljstva među češkim i srpskim narodom i kroz održavanje kontakata sa svim domaćim i inostranim institucijama koje mogu pomoći u ostvarivanju ciljeva Udruženja. Formirane su komisije, a potpisujući pristupnicu, članovi su se odlučili u kojoj će komisiji i na koji način doprineti radu Udruženja.\nDoneta je i odluka o godišnjoj manifestaciji Udruženja koja će ove godine nositi naziv „Novosadske radosti 2019“ i koja će se održati 5. i 6. oktobra u Novom Sadu. U biblioteci „Anica Savić Rebac“ održavaju se časovi češkog jezika za početnike.\nPredstavnike Udruženja 12. februara 2019. godine srdačno su primili ambasador Republike Češke u Srbiji Tomaš Kuchta i konzul Petra Feikova. Tom prilikom postignut je dogovor o saradnji i podršci ambasade boljem radu Udruženja.\nUdruženje je do sada potpisalo sporazum o saradnji sa Češkom besedom u Daruvaru, Sarajevu i sa Kulturno-umetničkim društvom „Pavel Jožef Šafarik“ u Novom Sadu.


Dodeljene vidovdanske nagrade niškim đacima - JUGPRESS\nDodeljene vidovdanske nagrade niškim đacima\nNa svečanom prijemu u Gradskoj kući uručene Vidovdanske nagrade učenicima niških osnovnih i srednjih škola, koji su osvojili jedno od prva tri mesta na zvaničnim republičkim ili međunarodnim takmičenjima.\nKako se takmičenja po kalendaru Ministarstva prosvete, nauke i tehnološkog razvoja održavaju posle termina predviđenog za dodelu „Vidovdanskih nagrada“, danas je organizovan drugi krug nagrađivanja.\nPohvalnice i novčane nagrade u iznosu od šest do 30 hiljada dinara kao priznanje za zapažene uspehe na republičkim i međunarodnim takmičenjima u pojedinačnoj konkurenciji ili ekipnno dobilo je ukupno 288 učenika osnovnih I srednjih škola sa teritorije grada Niša. Na današnjoj svečanosti, u drugom krugu, priznanja su primila šest učenika osnovnih škola i osam učenika srednjih.\nZamenik gradobačelnika je čestitao svim dobitnicima nagrade i zahvalio im što su na dostojan način predstavljali svoje škole ali i Grad Niš uz napomenu da Komisija za podsticaj talentovanih učenika i studenata nije imala ni malo lak zadatak da izabere najbolje.On je posebno istakao da veruje da će mnogi od ovih mladih, talentovanih sugrađana, i u budućnosti biti uspešni naučnici ili profesori, i da je intelektualni potencijal mladih u Nišu izuzetan.\n“Na republičkom takmičenju sam osvojio treće mesto u džudou. Trudimo se da u ovim teškim vremenima pronađemo neku motivaciju Ovakve stvari veoma znače za nas učenike jer podstiče dalji rad”, rekao je prilikom dodele nagrade Andrija Milenković, student Elektronskog fakulteta.\nZa prva tri mesta na republičkim takmičenjima uručene su im pojedinačne novčane nagrade od šest do devet hiljada dinara.\nZa osvojena prva tri mesta ne međunarodnim takmićenjima učenici su dobili od devet do 12 hiljada dinara.\nZa osvojene nagrade na ekipnim takmićenjima dobijaju od 20 d0 30 hiljada dinara.\n“ I ovu nagradu sam dobio zbog osvojene druge nagrade na juniorskoj Balkanskoj matematičkoj olimpijadi. Ja se takmičim zbog svoje neke lične satisfakcije ali mogu da kažem da sam veoma ponosan što ovaj grad daje nagradu da bi podstakao učenike. Ja ću sledeće godine da apliciram za neki međunarodni univerzitet, verovatno Oksford ili neki u Americi”, rekao je Aleksandar Milosavljević, učenik trećeg razreda Gimnazije Svetozar Marković.\n“Mislimo da je ovo jedna dobra prilika da nagradimo najbolje. Očekujemo da nastave ovim tempom , a opravdano je njihove očekivanja a to je da za svoje rezultate uspehe budu nagrađeni od grada Niša”, rekla je Marina Kostić, načelnica Uprave za obrazovanje\nGrad Niš je za Vidovdanske nagrade za ovu godinu izdvojio ukupno 2,7 miliona dinara.\nUkupno glasalo: 680


Fondacija Tijana Jurić u četvrtak predaje potpise za doživotni zatvor\nFondacija Tijana Jurić u četvrtak predaje potpise građana za uvođenje doživotnog zatvora\nIgor Jurić, osnivač Fondacije Tijana Jurić i Predrag Mihailović, glavni i odgovorni urednik lista „Blic“, predaće 9. novembra u 13h Skupštini Srbije više od 150.000 potpisa građana prikupljenih u okviru nedavno organizovane narodne inicijative za uvođenje kazne doživotnog zatvora.\nBiće to drugi susret predstavnika Fondacije i Blica sa predstavnicima parlamenta u ovoj godini. Fondacija je 3. maja predsednici Skupštine Srbije Maji Gojković u ruke predala predlog izmene Krivičnog zakonika koji podrazumeva uvođenje kazne doživotnog zatvora za najteže oblike teških krivičnih dela kakva su ubistvo deteta, maloletnika ili trudne žene. Istim predlogom, naša organizacija koja se dve i po godine intenzivno bori za bolju bezbednost dece u Srbiji, traži i da tako osuđena lica nemaju pravo na uslovni otpust.\n-Bio je ovo logičan korak nakon što smo nekoliko meseci čekali da naš predlog uđe u skupštinsku proceduru. Istrajni smo u svakoj borbi za bolju bezbednost sve naše dece. Tako je bilo i sa „Tijaninim zakonom“, a sada i sa inicijativom za uvođenje nove sankcije za najsvirepije ubice dece, kaže Igor Jurić.\nNarodna inicijativa održana je u preko 40 gradova u Srbiji u periodu od 23. do 29. oktobra. Broj prikupljenih potpisa višestruko je premašio 30.000, neophodnih za ulazak u skupštinsku proceduru. Davanjem potpisa, građani su se ujedinili u stavu da trenutna maksimalna kazna od 30 do 40 godina za najteže oblike teških ubistava dece, nije dovoljna, te da je došlo vreme za promene.\nInicijativa za izmenu Krivičnog zakonika druga je inicijativa Fondacije Tijana Jurić. Pre ove, 2014. godine Fondacija je podnela inicijativu za izmenu Zakona o policiji, da bi nekoliko meseci kasnije, u julu 2015. godine, poslanici Skupštine Srbije usvojili taj predlog koji je simbolično nazvan „Tijanin zakon“.\ndoživotni zatvorFondacija Tijana JurićIgor Jurićizmena krivičnog zakonikakazna doživotnog zatvoranajsvirepije ubiceuslovni otpust


Bivši direktor Rudarskog basena Kolubara Nebojša Ćeran i biznismen Radoslav Savatijević Kene privedeni su zbog zloupotreba u eksproprijaciji zemljišta za rudarski basen "Kolubara" u naselju Vreoci, izjavio je direktor policije Milorad Veljović.\nDirektor policije je naveo policija radi u skladu sa zakonom i da politika niti sme niti može da utiče na upravu kriminalističke policije.\nLider Demokratske stranke Dragan Đilas, čiji je funkcioner Nebojša Ćeran, prethodno je izjavio da Ćeran apsolutno nije odgovoran za optužbe zbog kojih je priveden, a da njegovo privođenje predstavlja još jedan od besmislenih i suludih poteza onih koji o tome odlučuju.\nĐilas je, na vanrednoj konferenciji za novinare, rekao da je Ćeran uštedeo državi oko 100 miliona evra za tri godine.\nPrema njegovim rečima, Ćeran je preuzeo "Kolubaru" u vreme kada je ta firma imala ugovore sa privatnim preduzećima za iznajmljivanje mašina za kopanje uglja, u vrednosti većoj od 50 miliona evra i da je ta vrednost za samo godinu dana, zahvaljujući Ćeranu, smanjena na milion evra.\nĐilas je naveo i da je raseljavanje naselja Vreoci učinjeno na osnovu odluke vlade Vojislava Koštunice iz 2007. godine i da su veštaci Gradskog zavoda za veštačenje utvrdili u kojoj visini će vlasnici imovine u tom naselju biti obeštećeni.\n"Zahvaljujući tom čoveku sprečena je dalja pljačka Kolubare, ušteđeni su milioni evra, a vi danas tog čoveka provlačite kroz blato. Sramota da bude sve one u celom sistemu Srbije, i policijskom i pravosudnom i političkom, koji su ovakvu stvar uradili. Sramota da ih bude", rekao je Đilas.\nPotpredsednica Srpske napredne stranke Zorana Mihajlović upitala je lidera DS-a Dragana Đilasa zašto brani bivšeg direktora Kolubare Nebojšu Ćerana.\nOna je za Tanjug rekla da je veoma zanimljivo da predsednik DS-a brani prethodnog direktora Kolubare, Nebojšu Ćerana, koji je danas i direktor GSP Beograd.\n"Da li Đilas pokušava da brani nekoga koji je sa njim zajedno u određenim poslovima?", pita Mihajlović i kaže da će to na kraju vreme pokazati.\nBivši direktor Kolubare Nebojša Ćeran, od kraja septembra 2012. je vršilac dužnosti direktora Gradskog saobraćajnog preduzeća Beograd.\nRadoslav Savatijević Kene je bivši član Upravnog odbora Elektroprivrede Srbije, koji je već bio uhapšen prošle godine. Tužilaštvo za organizovani kriminal podiglo je dve optužnice protiv njega - jednu zbog afere "Kolubara", a drugu zbog malverzacija u "Putevima Srbije", prenose agencije. Pušten je iz pritvora da se brani sa slobode, nakon položenog jemstva od 250.000 evra.\nProblemi sa radom „Kolubare“ sežu daleko u prošlost, kaže za RSE saradnik Transparentnosti Srbija Nemanja Nenadić. On podvlači da je veliki novac u pitanju, te da su zloupotrebe verovatne, s obzirom na slabu kontrolu javnih preduzeća u Srbiji.\n„Priča ne samo da predugo traje nego je i prekasno počela. U medijima su nekoliko godina objavljivane informacije o zloupotrebama. Sećam se da se svojevremeno pojavila informacija da je Kolubara uspostavila neki sistem interne kontrole pa bi bilo zanimljivo videti da li je ta služba uradila svoj deo posla. Sasvim sigurno kraj nije uopšte blizu. Naravno, ako iza ovih hapšenja stoje neke radnje koje su protivne zakonu i zloupotrebe sigurno će proteći puno vremena dok one ne dobiju konačan sudski epilog. Ako ništa drugo onda zato što je reč o jako velikom preduzeću i što je u takvim aferama reč o velikom broju osumnjičenih ljudi“, ocenjuje Nenadić.


O'Brajant odmah debitovao poenima u dresu Zvezde - MaxBet Sport\nKao što smo najavili, novo pojačanje Crvene zvezde, Džoni O’Brajant bio je među putnicima za Rusiju gde se igra meč Evrolige protiv Himkija, ali ono što je iznenadilo mnoge, Američki internacionalac je zaigrao odmah u prvoj petorci.\nVeć se u prvom napadu O’Brajant se upisao u listu srelaca sa linije za slobodna bacanja. Ipak čini se da je novi igra Zvezde i dalje “zarđao”. Trebaće mu još vremena da se u potpunosti uigra, a Saša Obradović je očigledno odlučio da je najbolje da ga odmah gurne u vatru.\nCrveno-beli su u dosadašnjem delu takmičenja zabeležili po dve pobede i poraza, ali sa velikom dozom optimizma dočekuju ovaj meč posle velike pobede nad CSKA. Očekuje se da za srpskog predstavnika prvi put u Evroligi zaigra Džoni O’Brajant.\nSa druge strane, Himki ni posle pet mečeva nema nijednu pobedu i čini se da je ovo najveća šansa za Zvezdu da posle tri poraza u Evroligi konačno pobedi u gostima.\nTagovi:Džoni O'BrajantKK Crvena zvezdaTop3


Brnabićeva i Dačić na Samitu zemalja Zapadnog Balkana u Trstu – Balkanekspresrb.rs\nPredsednica Vlade Srbije Ana Brnabić boraviće sutra, 12. jula u Trstu, gde će učestovati na Samitu zemalja Zapadnog Balkana, u okviru Berlinskog procesa.\nTokom Samita, premijerka Brnabić će se sastati sa evropskim komesarom za proširenje Johanesom Hanom, kao i sa predsednikom Vlade Republike Slovenije Mirom Cerarom.\nTakođe, imaće odvojene susrete sa predstavnicima Svetske banke, delegacijom Evropske investicione banke, kao i sa visokim predstavnicima Evropske unije.\nZnačaj Samita u Trstu ogleda se u daljem regionalnom približavanju i osnaživanju saradnje među zemljama Zapadnog Balkana. Održava se svake godine, a ove godine će poseban akcenat biti stavljen na jačanje ekonomskog povezivanja u regionu Zapadnog Balkana.\nU srpskoj delegaciji je i prvi potpredsednik Vlade Srbije i ministar spoljnih poslova Ivica Dačić.\nNa predstojećem Samitu o Zapadnom Balkanu u Trstu, učestvovaće predsednici Vlada, ministri spoljnih poslova, ministri zaduženi za ekonomski razvoj i ministri saobraćaja sa Zapadnog Balkana, najviši predstavnici ostalih učesnica „Berlinskog procesa“ (Nemačke, Austrije, Francuske, Italije, Velike Britanije, Hrvatske i Slovenije), kao i visoki funkcioneri Evropske unije: Johanes Han, evropski komesar za proširenje i susedsku politiku EU i Violeta Bulc, evropska komesarka za transport. Pored toga, predviđeno je i učešće predstavnika Privrednih komora i poslovne zajednice.\nPredstojeći Samit imaće četiri segmenta – sastanak premijera i odvojene sastanke ministara spoljnih poslova, ministara ekonomije i ministara saobraćaja.\nGlavne teme skupa na najvišem nivou odnose se na jačanje povezivanja na Zapadnom Balkanu kao ključnom elementu za ubrzanje evropskih integracionih procesa regiona, jačanje ekonomske saradnje – posebno u oblasti malih i srednjih preduzeća, IT sektora i nauke, jačanje saradnje mladih, pitanje vladavine prava i borbe protiv korupcije, borbe protiv terorizma, ekstremizma i radikalizma, kao i pitanje migracija.\nPlanirano je da na Samitu bude usvojen Višegodišnji Akcioni plan o zajedničkom ekonomskom području na Zapadnom Balkanu, za koji je EK najavila inicijalnu podršku od 7 miliona evra kako bi se pokrenule aktivnosti predviđene ovim planom. Pored toga, trebalo bi da bude usvojeno i sedam projekata u oblasti infrastrukturnog regionalnog povezivanja za koje su predviđene investicije u iznosu od preko 500 miliona evra. Za podsticanje razvoja malih i srednjih preduzeća, na ovom skupu, EK planira da izdvoji 48 miliona evra. Dodatni elemenat jačanja ekonomskog povezivanja u regionu, trebalo bi da bude usvajanje odluke o uspostavljanju Sekretarijata privrednih komora Zapadnog Balkana sa sedištem u Trstu.\nSamit će biti okončan Deklaracijom predsedavajućeg u kojoj će biti sadržani zaključci skupa i smernice za dalje aktivnosti u oblastima o kojima se na skupu debatovalo.\nPored učešća na odvojenom sastanku ministara spoljnih poslova, ministar Dačić će prisustvovati svečanom otvaranju Stalnog sekretarijata Investicionog foruma privrednih komora Zapadnog Balkana, a imaće i niz bilateralnih susreta, uključujući i sa Johanesom Hanom, evropskim komesarom za proširenje i susedsku politiku EU. Na Samitu se očekuje i potpisivanje Sporazuma o osnivanju Transportne zajednice.(Press Vlada)♦\nTagsAna Brnabić Ivica Dačić Trst


Srpske rukometašice danas igraju meč odluke – Sport\nRukometašice Srbije igraju odlučujuću utakmicu grupe D na Svetskom prvenstvu protiv selekcije Južne Koreje. Meč u Lajpcigu počinje u 20.20, a možete ga pratiti u direktnom prenosu na Drugom programu RTS-a i putem lajv striminga na našem portalu.\nRukometašice Srbije posle dva nerešena rezultata protiv Nemačke i Holandije igraju odlučujuću utkmicu sa najboljom selekcijom Azije.\nDuel Srbije i Južne Koreje direktno odlučuje o prvoplasiranom u grupi, a time i o nastavku takmičenja, jer obe selekcije trenutno imaju po 6 bodova, ali je naš tim na drugoj poziciji dok su Koreanke trećeplasirane.\nPoredak u grupi je potpuno neizvestan i zavisiće i od duela Nemica i Holađanki koji počinje u 18 časova. Nemice su prvoplasirane sa sedam, a Holanđanke na četvrtom mestu sa 5 bodova.\nOno što je sasvim izvesno je da Srbija u osminu finala može i kao prva i kao četvrta iz grupe.\nUtakmica Srbiji i Južne Koreje igra se u Lajpcigu od 20.20 a a možete je pratiti u direktnom prenosu na Drugom programu RTS-a i potem lajv striminga na našem portalu.\nIzvori foto RTS\nRukometJužna Koreja, meč, odluke, rukomet, sp, srbija\nLejton Hjuit veruje u Đokovića i Marija\nZvezda dotakla vrh sveta pre 26 godina


Policija istražuje: "Boki" tvrdi da ima snimak na kojem se vidi kako je David pretučen - Klix.ba\nPolicija MUP-a RS istražuje ko je osoba koja pod nickom "Boki" u komentarima na tekstovima RTV BN tvrdi da posjeduje snimak na kojem se vidi kako je David Dragičević pretučen, a u jučerašnjoj objavi naveo je i imena.\n"Gledao sam lično snimak s Raiffeisen Banke gdje je snimljeno kako je pretučen David Dragičević na parkingu Metalske škole. Na snimku sam jasno prepoznao inspektora dilera Dubravka Kremenovića kojem je šef Darko Ilić. Na snimku se jasno vidi kako dolazi vozilo policije Dacia Duster i kako pretučenog Davida vuku po asfaltu i ubacuju u vozilo u koje je ušao i Dubravko. Sve se dogodilo oko 2:50 sati 18. marta. Snimak je kopiran na više CD-ova", stoji u prvom postu.\nGrupa "Pravda za Davida" koja je registrovala udruženje pod nazivom "Pravda za Davida i svu djecu BiH" u Beču raspisala je nagradu od 50.000 eura za svaki novi vjerodostojan dokaz koji može doprinijeti da se iza rešetaka nađu, kako je navedeno, ubice i naručioci ubistva Davida Dragičevića i njihovi saučesnici. Udruženje nudi nagradu i za videosnimke na kojima se "vide osobe koje fizički zlostavljaju Davida Dragičevića, nakon što je otet u centru Banje Luke".\nBoki se oglasio i sinoć tvrdeći kako su dvojica inspektora pritisli David uza zid Office Shoesa te se pita zašto policija krije da se David te kobne noći potukao u kafiću Meta s narkodilerom i policijskim doušnikom koji je u aprilu pobjegao u inozemstvo i nedavno se vratio. Iznio je i optužbe da su pojedini policijski službenici upleteni u prodaju droge.\nKako je izvor blizak istrazi rekao za Srpskainfo, policija istražuje ko se krije iza nevedene IP adrese, ali tvrde da je Davor Dragičević za 15.000 eura naručio montirani videomaterijal u kojem policijski službenici dave njegovog sina Davida.\n"Navedeni snimak je trebalo da bude pušten na Trgu Krajine 5. oktobra 2018. prilikom održavanja skupa 'Pravda za Davida', ali osobe koje su trebale napraviti fotomontažu snimka nisu završile isti, tako da snimak nije ni objavljen", navodi se u službenoj zabilješci koju prenosi ovaj portal.\nTakođer, postoji službena zabilješka o Davoru Dragičeviću i njegovom govoru s Trga sa zaključkom da će Davor objaviti montirani snimak, što će dovesti do uznemirenja javnosti, ugroženosti policijskih službenika i njihovih porodica.\nDragičević je u nedavnom obraćanju "Pravdašima" rekao kako će snimak dobiti jedino advokat Ifet Feraget.\nMUP RS David Dragičević Davor Dragičević Pravda za Davida


Državom upavlja predsjednik Parlamenta, Timošenko najavila da će se kandidovati za predsjednika\nnedelja, 23 februar 2014 14:59\nUkrajinski parlament danas je izglasao da privremeno preda ovlaštenja predsjednika države predsjedniku parlamenta Aleksandru Turčinovu.\nTurčinov je danas poslanike pozvao da podrže formiranje vlade nacionalnog jedinstva, uz ocjenu da je to sada prioritet.\nOn je dodao da pregovori o novoj vladi treba da počnu odmah, dan nakon što je izglasana smjena predsjednika Viktora Јanukoviča.\nVlasti u Ukrajini izdale su nalog za hapšenje bivšeg ministra prihoda i dužnosti Aleksandra Klimenka i bivšeg glavnog tužioca Viktora Pšonke, rečeno je danas na zasjedanju parlamenta.\nVršilac dužnosti tužioca Oleg Maknicki rekao je da je istraga otvorena, kao i da radi istražno-operativna grupa na privođenju ovih ljudi pred lice pravde.\nNovi vršilac dužnosti ministra unutrašnjih poslova Arsen Avakov rekao je pred parlamentom da policija sarađuje sa državnom bezbjednošću i tužilaštvom u cilju istrage "teških zločina protiv ukrajinskog naroda".


Poznati srpski pesnik Rajko Petrov Nogo laureat je Disove nagrade za 2020 godinu, potvrdila je čačanska Gradska biblioteka „Vladislav Petković Dis”, Odbor 57. Disovog proleća i Žiri Disove nagrade.\nŽiri za dodelu Disove nagrade za 2020. godinu doneo je jednoglasnu odluku da se Disova nagrada za 2020. godinu dodeli ovom proslavljenom pesniku za njegovo celokupno stvaralaštvo, a povodom pojave triju pesničkih knjiga u 2019. godini: Moždani udar, „Pravoslavna reč”, Novi Sad, 2019; Dokumentarni detalji, „Novosti”, Beograd, 2019. i Pozni stihovi, „Štampar Makarije”, „Obodosko slovo”, i „Hercegovina izdavaštvo”, Beograd-Podgorica-Trebinje, 2019.\n“Ovim trima knjigama Rajko Petrov Nogo je pesnički obeležio prethodnu godinu i tako obavezao Žiri da upiše njegovo ime među dobitnike Disove nagrade – ime koje je toj nagradi više nego upadljivo nedostajalo”, navodi se u saopštenju.\nNagrada laureatu Disove nagrade, Rajku Petrovu Nogu, kao i ostalim laureatima na konkursima 57. Disovog proleća za nagradu Mladi Dis, esej o Disu i literarnim učeničkim radovima, biće dodeljena na svečanosti u Čačku nakon okončanja vanrednog stanja. Gradska biblioteka „Vladislav Petković Dis” i Odbor 57. Disovog proleća blagovremeno će obavestiti javnost o datumu i programu manifestacije u 2020. godini.\nTags: Disova nagrada, Rajko Petrov Nogo


Bilo da se radi o online ponudama ili ponudama kod odabranih trgovaca i u radnjama poznatih brendova širom sveta, kompanija Mastercard na ovaj način dodatno obogaćuje postojeće prednosti za korisnike premium kartica koji godinama unazad prepoznaju ovaj vid plaćanja kao najpraktičniji i najsigurniji vid plaćanja prilikom putovanja – ovoga puta uz ostvarivanje cash-back mogućnosti (povraćaj novca) i to automatski.\nKorisnike platnih Mastercard kartica očekuju dodatne pogodnosti prilikom njihovog korišćenja na putovanjima u inostranstvu. Zbog toga je program Mastercard Travel Rewards prilika da se unapredi iskustvo putovanja, čineći ga sada ne samo sigurnim, prijatnijim, lakšim za planiranje već i isplativijim, jer kroz povrat novca omogućava i uštede na putovanjima ili prilikom plaćanja online.\nMastercard Travel Rewards program obuhvata preko 300 različitih ponuda koje uključuju brojne destinacije, trgovce i ekskluzivne brendove kod kojih se može plaćati online ili na samoj lokaciji – u preko 30 zemalja širom sveta, kojima su se sada pridružili i korisnici premium kartica koje su izdate u Srbiji, BiH i Crnoj Gori. Ovim pogodnostima obuhvaćeno je preko 75 miliona korisnika Mastercard kartica.\nPovratak putovanjima – uz dodatak novih iskustava\nUz različite ponude hotela, restorana, rent-a-car usluga, vlasnici kartica imaju pristup širokom spektru pogodnosti koje uključuju ekskluzivna spa iskustva, posete muzejima i parkovima prirode, ali iskustvo kupovine kod poznatih svetskih modnih i kozmetičkih brendova, kod kojih mogu ostvariti povrat novca u vidu procenta ili fiksnog iznosa.\nPonude se dopunjavaju kvartalno i dostupne su tokom cele godine putem platforme mtr.mastercardservices.com/sr preko koje se korisnici kartica mogu informisati o novim destinacijama i ponudama.\nNakon registracije na portal Mastercard Travel Rewards, korisnici imaju mogućnost pretraživanja različitih pogodnosti koje ovaj servis nudi – na preko 30 lokacija širom sveta. U sklopu portala nalazi se i korisnički panel sa podacima o ukupnoj potrošnji i povratu novca.\nUz novu pogodnost i izbor plaćanja na atraktivnim lokacijama ili prilikom kupovine omiljenih brendova omogućeno je korisnicima premium kartica da ponovo otkriju zadovoljstvo jedne od svojih omiljenih aktivnosti – putovanja u inostranstvo. Kao rezultat toga, želja kompanije je da korisnici kartica iz Srbije, BiH i Crne Gore posle pandemije i ograničenja ponovo osete i prepoznaju da je njihova Mastercard jedina kartica koja im je potrebna za naredno putovanje.


Ispaljena 1.071 protivgradna raketa u RS: Grad manje harao nego ranije\nFoto: N.N. | Ispaljena 1.071 protivgradna raketa u RS: Manje grada nego prethodnih godina\nGoran Lajić 20.08.2020 07:20\nBANJALUKA, GRADIŠKA - Šteta od grada u poljoprivredi je manja nego prethodnih godina zahvaljujući dejstvima "Protivgradne preventive RS", ali i zbog činjenice da nije bilo velikih površina zahvaćenih gradom, što sve ide u prilog i poljoprivednicima, koji imaju prinose pšenice iznad očekivanja.\nRekao je ovo za "Nezavisne" Tihomir Dejanović, direktor preduzeća "Protivgradna preventiva RS", koji ističe da za zaštitu od grada trenutno na stanju imaju 1.494 protivgradne rakete, a interventno je naručen i kontingent od 200 dodatnih raketa, što bi trebalo da bude dovoljno do kraja ove sezone.\n"U ovoj sezoni bilo je raspoloživo 2.565 raketa, od čega je 1.200 nabavljeno u ovoj godini. Do danas je utrošena 1.071 protivgradna raketa za 27 dana dejstava", rekao je juče Dejanović.\nNajviše protivgradnih raketa od početka sezone ispaljeno je na području Brčkog - 107, Banjaluke 95 i Bijeljine 92.\nDejanović je naglasio da je činjenica da se usljed klimatskih pojava posljednjih godina povećao broj dana s gradonosnim oblacima te da su oluje intenzivnije.\n"Međutim, mi smo kvalitetnijim radom i savremenom opremom uspjeli očuvati stepen zaštite više od 50 odsto, koji se ogleda kroz manje površine zahvaćene gradom, sitniji i vodeniji grad, a često i njihov potpuni izostanak", kaže Dejanović.\nDodao je da je ovogodišnja sezona protivgradne zaštite počela 15. aprila na području 30 opština, 28 iz RS, te Brčko distrikta i Gradačca u FBiH.\n"U sezonu smo ušli potpuno spremni. Na 1.100.000 hektara branjenog prostora je raspoređeno 207 klasičnih protivgradnih stanica sa strijelcima, 65 automatskih stanica i 35 generatora srebrnog jodida", dodao je Dejanović.\nStojan Marinković, predsjednik Saveza udruženja poljoprivrednih proizvođača RS, kaže da su ove godine manji naleti gradonosnih oblaka te da je tako i manja šteta.\n"Ne znamo još u kojem je to tačno obimu, ali je šteta svakako manja, te mi u Savezu imamo i manje prijava poljoprivrednih proizvođača da su pretrpjeli štetu. Svakako da dosadašnjim stanjem u ovoj godini što se tiče štete od grada možemo biti zadovoljni, posebno imajući u vidu činjenicu da zemlje u okruženju imaju strašne probleme", rekao je Marinković.\nKako on kaže, iako je bilo manje gradonosnih oblaka, ne znači da ih nije bilo nikako, ali ističe da je "Protivgradna preventiva" imala blagovremena i pravovremena dejstva, te da bi u suprotnom šteta bila daleko veća.\nDodao je da Ministarstvo poljoprivrede, šumarstva i vodoprivrede RS subvencioniše osiguranje od grada.\nMarinković je istakao da su poljoprivrednici zadovoljni prinosima pšenice, koji su iznad očekivanja, dok se još čeka rod kukuruza i soje.\n"Dosadašnje stanje usjeva i vremenske prilike obećavaju stabilne i dobre prinose, zasad je stanje iznad očekivanja", kaže Marinković.\nBožo Babić, poljoprivrednik iz Gradiške, rekao je da na njihovom području nije bilo štete od grada, te da smatra da je tome dosta doprinijela i "Protivgradna preventiva RS", koja je pravovremeno dejstvovala u situacijama kada je bilo nevremena.\nCvijanovićeva prisustvovala obilježavanju tri decenije društva "Nikola Tesla"\nDvije decenije čekaju da se usele u plaćene stanove\nU Ključu rampa za migrante\nČetiri igračke povučene sa tržišta BiH zbog ftalata\nU FBiH zaraženo još 55 osoba


FOTO / Od Grada Sarajeva 80.000 KM za Udruženje "Obrazovanje gradi BiH" - Klix.ba\n/Od Grada Sarajeva 80.000 KM za Udruženje "Obrazovanje gradi BiH"\n25.7.2011. u 15:31\nOd Grada Sarajeva 80.000 KM za Udruženje "Obrazovanje gradi BiH"\nGradonačelnik Sarajeva Alija Behmen i potpredsjednik UO Udruženja "Obrazovanje gradi Bosnu i Hercegovinu" Mehmed Agić potpisali su danas u Gradskoj upravi Ugovor o realizaciji odobrenih sredstava iz budžeta Grada Sarajeva za 2011. godinu.\nSredstva u iznosu od 80.000 KM namijenjena su za stipendiranje 80 studenata, članova ovog Udruženja.\n"Grad Sarajevo se drži kontinuiteta u stipendiranju mladih članova Udruženja 'Obrazovanje gradi Bosnu i Hercegovinu' ali smo tužni što prvi put ovaj ugovor ne potpisuje osnivač Udruženja general Jovan Divjak. Mi ga ovom prilikom puno pozdravljamo i želimo što prije da ga ugostimo u Gradu Sarajevu", rekao je gradonačelnik Behmen i dodao da je ovogodišnji iznos za stipendiste ovog Udruženja rezultat povećanja koji Grad stalno vrši u skladu sa budžetskim mogućnostima.\nPotpredsjednik UO Udruženja "Obrazovanje gradi Bosnu i Hercegovinu" Mehmed Agić istaknuo je kako je od svih vladinih institucija Grad Sarajevo najznačajniji donator i svrstan je u red donatora sa najvišim senzibilitetom za djecu čiji su roditelji dali život za Bosnu i Hercegovinu.\n"Ovo je saradnja koja traje 11 godina i zahvaljujući tome omogućili ste školovanje više od 200 djece kojoj je ta mogućnost bila uskraćena. Sada su oni dobili diplome i bit će od koristi i svojoj porodici i društvu u cjelini", naglasio je Agović.\nPredsjednica Skupštine Udruženja "Obrazovanje gradi Bosnu i Hercegovinu" Silvana Marić zahvalila je Gradu Sarajevu na dvjema vrlo značajnim podrškama, stipendijama članovima Udruženja i generalu Divjaku. Izrazila je uvjerenje da će se uspješna saradnja Grada Sarajeva i Udruženja "Obrazovanje gradi Bosnu i Hercegovinu" nastaviti.\nDanašnjem potpisivanju Ugovora o stipendiranju prisustvovali su pored zamjenika gradonačelnika Kamočajija i Živanovića i članovi UO Udruženja Redžad Čatić i Veljko Droca.\nTomislavgrad: Mlada povrijeđena u tuči\n25.07.2011. u 15:39


Kako se pojavio korona virus? | Mondo Portal\nKako se pojavio korona virus\nKako se pojavio korona virus? 0 Podeli Podeli na facebook Podeli na twitter Podeli na viber Pošalji na mail\nAnalize virusnog genoma ukazuju na to da je SARS-Coronavirus-2 evoluirao od pojedinih tipova koronavirusa čiji je domaćin slepi miš. Ovo se dogodilonajverovatnije u više koraka, a ulogu u tom procesu morao je imati još neki prelazni domaćin, neka druga životinja.\nNije definitivno utvrđeno koja je životinja bila u pitanju, ali naučnici smatraju da je najverovatnije reč o ljuskavcu (pangolinu).\nVirus je, menjajući se, stekao sposobnost da se veže za ćelije ljudskog organizma, uđe u njih, umnožava se i izazove oboljenje.\nEvolucija virusa neprestano se događa unutar biosfere. Virusolozima je već odranije poznato da su mnogi koronavirusi slepih miševa sasvim blizu praga da steknu mogućnost da se prilagode čoveku. Naučnicima je, takođe, poznato i da je teritorija središnje Kine usled niza ekoloških i socioekonomskih faktora plodno tlo za tako nešto.\nNije moguće precizno predvideti momenat pojavljivanja novog virusa sa pandemijskim kapacitetom, ali su naučnici svesni da je verovatnoća da do toga u nekom trenutku dođe veoma velika.


Dodatne izmene saobraćaja na Gazeli - Aviokarta.net\nVesti » Dodatne izmene saobraćaja na Gazeli\nDodatne izmene saobraćaja na Gazeli\nPutnici koji putuju sa beogradskog aerodroma "Nikola Tesla" tokom vikenda, treba da obrate pažnju na radove na mostu Gazela zbog kojih su mogući zastoji u saobraćaju. Preporuka je da se na aerodrom krene ranije kao i da se izbegava Gazela. Prenosimo servisne informacije koje je Studio B objavio.\nZbog radova na „Gazeli", od petka, 8. aprila, od 22 časa, do ponedeljka, 11. aprila, u 4 časa, doći će do nove privremene izmene režima saobraćaja.\nZa saobraćaj se zatvara jedna polovina mosta „Gazela" u smeru od Šida ka Nišu (od Novog Beograda ka starom delu grada). Saobraćaj će se odvijati na drugoj polovini mosta, tako što će dve saobraćajne trake biti namenjene za vozila koja se kreću od Niša ka Šidu (od starog dela grada ka Novom Beogradu), a jedna saobraćajna traka će biti namenjena vozilima koja se kreću od Šida ka Nišu (od Novog Beograda ka starom delu grada).\nNa saobraćajnoj petlji „Sava centar" za saobraćaj se zatvara silazna rampa sa auto-puta E-75 ka ulici Vladimira Popovića za vozila koja dolaze iz smera Šida.\nNa saobraćajnoj petlji „Mostar" za saobraćaj se zatvara silazna rampa sa „Gazele" ka Bulevaru vojvode Putnika, Ulici kneza Miloša i Savskoj ulici, za vozila koja dolaze iz smera Šida (Novog Beograda).\nVažna napomena za vozače koji se kreću preko mosta „Gazela" u smeru od Šida (Novog Beograda) ka Nišu (starom delu Beograda): isključenje sa auto-puta E-75 prema Beogradu onemogućeno je na saobraćajnim petljama „Sava centar" i „Mostar". Vozači koji žele da se sa auto-puta E-75 isključe ka Beogradu treba da koriste saobraćajne petlje kod „Arene Beograd" (ka ulici Španskih boraca ili Antifašističke borbe) ili da se nakon prolaska preko„Gazele" isključe na saobraćajnoj petlji „Autokomanda".